Farve i videnskabelige termer er en blanding af de enkelte bølgelængder af lys . Farven mennesker ser, er de forskellige bølgelængder af lys, der reflekteres af et objekt\nDet menneskelige øje kan se lys af bølgelængder fra ca 700 nanometer til 350 nanometer . Denne serie af bølgelængder er kendt som det synlige lysspektrum . Nogle mennesker , især kvinder og unge , kan se en større vifte af bølgelængder .\nSynligt lys er sammensat af forskellige farver . Med udgangspunkt i den længste bølgelængde og gå kortere , farverne er røde , orange , gul , grøn , blå , indigo og violet . Denne serie er ofte husket med akronymet ROY G BIV .\nDa det menneskelige øje fortolker kun lyset reflekteres for at det er farven på uigennemsigtige objekter bestemt af lyset ikke absorberes af genstanden . For eksempel , absorbere objekter , der vises grøn rød og blå lys og reflektere grønt lys .\nGennemsigtige objekter kan bruges til at filtrere særlige bølgelængder . Dette kan bruges til at identificere den del bølgelængder forskellige objekter . Efter at have passeret lys gennem et gennemsigtigt objekt , hvis følgende objektet bliver sort det absorberer lys på samme bølgelængde som den gennemsigtige objekt .\nNår lys passerer gennem små dråber af vand i luften , bliver det brydes lidt . De forskellige bølgelængder få brudt med forskellige satser , at skabe de forskellige farver i en regnbue .\nhvad er forskellen mellem denatureret alkohol og alkohol ?\nLæs mere: hvad humane celler er synlige med det blotte øje ?


Skrevet af Rasmus Lindgren, tir, 21/12/2010 - 23:28\nBunuelos de Queso er lette og luftige madæbleskiver med ost – dvs. de tilhører det salte køkken. Man kan lave disse tapas med mange forskellige ostetyper, men skal det være helt rigtigt ”bør” man bruge en spansk ost som fx en lagret Manchego\nSkrevet af Rasmus Lindgren, tir, 21/12/2010 - 23:13\nDette er en af de mest klassiske tapa. Den traditionelle version indeholder kun æg, kartofler, salt og oliven olie, men i opskriften nedenfor har vi endvidere valgt at tilføje lidt løg og hvidløg for at give omeletten noget mere smag. Vil du have endnu mere smag kan du prøve at tilføje lidt chorizo pølse\nSkrevet af Rasmus Lindgren, tir, 21/12/2010 - 23:04\nDet er tilladt at eksperimentere med fyldet


Den katolske kirke i Frederikshavn – Helligåndskirken » 2014 » March\nTillykke med 25års præstejubilæum!!\nLørdag den 29.03.2014, én dag før det egentlige jubilæum den 30.03, fejrede menigheden i Helligåndskirken denne vidunderlige præst. På katolsk.dk kan man læse følgende om ham: ”\nJude Kulas er født 25. februar 1956 i Vankalai på Sri Lanka.\nHan indtrådte hos Congregation of the Rosarians i Jaffna på Sri Lanka i 1974. Bachelor i filosofi 1982. Læste teologi ved Carmelaram college i Bangalore i Indien 1984-88.\nJude blev diakonviet i Patna, Indien, den 30. september1988 og præsteviet den 30. marts 1989 i Mannar på Sri Lanka.\nHan kom til Danmark efter aftale med hans ordenssamfund som præst for tamilerne den 22. februar 1996, og han blev så glad for at være i Danmark, at han i maj 2000 bad biskoppen om at blive inkarneret i bispedømmet. Efter at have modtaget den endelige dispens fra Den hellige Stol i sommeren 2002 blev han inkarneret den 18. juni samme år.\nPastor Jude har i alle årene virket i Aalborg og blev første gang den 27. november 1998 udnævnt til andenpræst ved Sankt Mariæ menighed. Den 1. februar 2008 blev han konstitueret som sognepræst samme sted.”\nUnder festmessen, som blev koncelebreret af Pastor Mikolaj, der også holdte prædikenen kunne ingen af de tilstedværende være i tvivl om, at denne særlig sympatiske og dygtige præst fortjener al opmærksomhed i denne anledning. Pastor Mikolaj sagde under prædikenen: I denne tidsalder, hvor et fåtal af mennesker kan bevare troskaben i f.eks. kaldet til ægteskabet, er et 25års troskabsjubilæum yderst bemærkelsesværdigt, og på mange måder minder præstekaldet jo om et ægteskab. Af de 10 præstestuderende som læste sammen med Pastor Jude, nåede kun én så langt! Vores Pastor.\nUnder den efterfølgende reception blev der holdt taler af William, menighedsrådsformand Erik Schou, samt Anton. William tog i sin tale udgangspunkt i deres fælles interesse for cykelsport. Som han sagde:”.. kun den dygtigste kan være anfører”, og at i samarbejde med et godt hold, er successen nærmest givet af sig selv. Denne success bestod ifølge Erik bl.a. i, at Pastor Jude på fremragende vis løste sin opgave og sit kald i en ekstrem multietnisk menighed. Udover 1. pladsen som menighed med størst procent indbetaling af kirkeskat, er Pastor Jude kendt og værdsat for sin store kærlighed til alle, især de fattige og alle, der har brug for hans hjælp, som sjælesørger eller på anden vis.\nEn trio bestående af William og Gilberto, samt Pastor Jude på cykleklokke, spillede musikken til sangen “Jeg er så glad for min cykel”, som menigheden sang for Pastor Jude med stor fornøjelse. Udover en cykeltrøje, og et gavekort fra DUK overrakt at Anton, havde menigheden indsamlet et pengebeløb, som Pastor Jude valgte at give til de fattige.\nDer var dækket op til et overdådigt buffet med retter fra alverdens lande, i bedste Frederikshavner stil. Mange tak til de mange kokke! Alt i alt en værdig markering af vores Pastors store dag.\nComments Off on Tillykke med 25års præstejubilæum!!\nMessen er på lørdag!\nHusk at messen er:\nkl. 16.00 på lørdag d. 29. marts,\nhvor vi fejrer Pastor Judes 25 års præstejubilæum . Efter messen er der en reception, hvor alle er inviteret til at komme og ønske til lykke til vor sognepræst.\nDer er ingen messe på søndag d. 30. marts!!\nComments Off on Messen er på lørdag!\n‘Hva’ så’ . Pastor Jude bliver helt Nordjysk. Hans prædiken kan læses under linket: Søndags Prædiken\nFather Jude’s sermon can be read under the link: Søndags Prædiken\nPastor Judes prædiken til d. 3. søndag i Fastetiden 2014\nPrædiken 3. søndag i fasten 2014. (Undervisningssøndag)\nEv: Joh 4, 5-42\nNår vi møder en vi kender på gaden starter der tit en underlig samtale. Vi siger begge to ’Hej’. Men så siger den første: ’Hvad så?’ og den anden svarer: ’Ja hvad så?’ hvortil den første trækker på skuldrene og siger: ’Nå, ikke så meget’.\nSå står vi der og kigger lidt på hinanden, indtil den første siger: ’Det er en stærk vind i dag’ og den anden giver den første ret ved at sige: ’Ja her er der ingen sommer’. Og lidt efter lidt når vi frem til at tale om det der står i avisen, og hvad der er sket i vores familier. Vi beder hinanden hilse hjemme og så kigger vi på klokken og siger at vi har travlt.\nNår vi ser på den samtale som Jesus har i dag, så kan vi pludselig se hvor underligt det ser ud når vi møder hinanden på gaden. Jesus møder en kvinde, han slet ikke kender. Han burde slet ikke hilse på hende efter de regler der var dengang, for kvinden havde gjort mange ting galt – og derfor var det helt i orden dengang, slet ikke at sige hej.\nOg Jesus siger da heller ikke ’Hej’, for Jesus gider nemlig ikke snakke om ’Hej’ og ’Hvad så’ og vinden der blæser, og han kigger heller ikke på sit ur og siger han har travlt. Jesus har god tid. Han sætter sig ned og taler med kvinden. En rigtig samtale med alvor og indhold, sådan en slags samtale, som vi burde have hver gang vi møder nogen på gaden.\nSådan en samtale fører Jesus også med os, for med ham er det anderledes. Jesus gider ikke kun hænge på et kors på vores væg, eller stå til pynt på vores værelse. Jesus vil ind i vores hjerter og tale om alt det vi er kede af, og alt det forkerte vi gør, for at vise os at han alligevel støtter os. Han vil vise os at selvom vi ligesom kvinden i dag, ikke helt har forstået hvem han er, så vil han alligevel være vores ven. Og selvom vi ikke lever helt på den måde som han havde håbet på, så ignorerer han os aldrig.\nNogen indenfor kirken vil måske mene at det ville være helt i orden. At det er helt fint at dele alle os op i de rigtige og de forkerte – en bunke med dem med stærk tro, og en anden bunke med dem uden tro. En række med dem de sikre og en anden med de usikre. Sådanne mennesker kan vi finde alle steder. Mennesker som dømmer os inde eller ude, men dem må vi ikke lytte på, for disse mennesker vil os ikke andet end et ’Hej’ og et ’Hvad så’ og ’vinden er stærk i dag’.\nJesus tilbyder kvinden vand, og det lyder underligt, for han har jo lige spurgt hende om vand. Så hvorfor spørger han hende om det vand han selv har? Fordi de ikke taler om det samme vand. Kvindens vand kan hjælpe Jesus fordi han har gået langt og det er varmt. Det vand Jesus har og tilbyder kvinden er vand som er lige så vigtigt. Det er vand som kan nå ind i den ørken, kvinden har i sit hjerte. I det hjerte hvor hun har haft 5 mænd og begået mange fejl. Det er den tørst som Jesus vil slukke.\nDen tørst har også vi. For i vores hjerte er der sorg, bekymringer, uvenskab, og vi kan blive usikre, men alt det kender Jesus. Uanset hvor langt vi gemmer det væk, så kan han alligevel se helt derind. Prøver vi at klare det hele selv, ser vi at livet bliver tomt, så vi må alle drikke af den kilde med vand, som Jesus giver os. Det vand han giver os kommer fra tilgivelsens og kærlighedens kilde, og enhver der drikker, skal aldrig mere tørste.\nComments Off on Pastor Judes prædiken til d. 3. søndag i Fastetiden 2014\nPastor Judes prædiken til d. 2. søndag i Fastetiden 2014\nComments Off on Pastor Judes prædiken til d. 2. søndag i Fastetiden 2014\nPastor Judes prædiken til d. 2. søndag i Fastetid 2014\nPrædiken 2. søndag i fasten 2014.\nEv: Matt 17, 1-9\nDer er noget med bjerge. Der er noget særligt som betager os og sætter os i en vis ydmyghed overfor Guds skaberværk. På et bjerg kan man se langt, og at komme til bjergets top er ofte forbundet med udmattelse og en slags sejr over det vi troede var menneskeligt umuligt for at komme dertil. Bjerge ude i verden har kostet mennesker ører, fingre og tæer, og nogen har endda måtte betale med livet på vej dertil.\nOgså i Biblen er der noget med bjerge. Det er som om at hver gang der skulle ske noget vigtigt, så skete det på et bjerg. Moses modtog loven fra Gud på et bjerg. Jesus døde på Golgata højen. Vi har bjergprædikenen, og Jesus efterlader disciplene i fysisk skikkelse på oliebjerget. I dag sker der også noget vigtigt på et bjerg. Vi hører om forklarelsen, Jesus der viser sig som Guds søn. Måske har de været 7 dage undervejs for at nå bjergets top – og måske vil det tage dem 7 dage mere at komme ned. De er uden telte, uden luftmadrasser, så da de først er på bjerget kan vi nok forstå at de blev betagede.\nJesus forvandler sig – han lyser og Peter, Jakob og Johannes tænker at det her er et magisk sted. Dette er et helligt sted. De ønsker sig ikke mere men gribes også af frygt. Foran dem kommer Moses og Elias til syne. De minder dem om Guds alvor, lovene og reglerne – og for at holde fast i magien vil Peter bygge hytter på bjergtoppen, men det er ikke derfor Jesus giver dem forklarelsen. De hører Guds stemme – ’nej, ingen hytter her, lyt til min Søn’ og mændene må gå tilbage til det liv de kom fra.\nMen noget er anderledes. De har en viden, en viden som også vi har. En viden om at Jesus kan skabe magi i deres liv og i vores liv, for Jesus sender nemlig ikke de 3 mænd hjem alene. Han går med dem ligesom han går med os hver eneste dag. Hans hellighed er åbenbaret for vores øjne i dag. Vi får forklaring på nogle af vores spørgsmål, men vi får præcis den samme besked: ’Rejs Jer og frygt ikke’.\nDer er ellers nok at frygte. Et fly forsvandt ud i den blå luft, stormagter handler i ondskab og her helt tæt på os bliver mennesker dræbt hver eneste dag. Der er nok at frygte – der er god grund til at flygte op på det højeste bjerg og blive betaget over Guds skaberværk, men det er ikke vores plads. Vores plads som Gud har skabt for os er i denne verden, nedenfor bjerget – der hvor det guddommelige ikke altid er synligt for os.\nGud lover os at vi ikke er alene – at på vores vej gennem livet er Han med os alle dage. Han er ikke langt væk oppe i skyerne, Han trådte ind i vores hverdag og blev nærværende og taler til os når vi har brug for Hans stemme. I sin Søn fandt Han velbehag, men også vi er Guds børn. Også i os finder Gud velbehag. Og når vi træder ud af hverdagens problemer og travle timer, er der her i kirken et rum for os der minder om bjerget. Et rum hvor vi kan glemme verden udenfor og være alene med Gud, og drømme om at bygge hytter – for her i kirkerummet er alting nemmere. Ingen krig startes her, ingen fly bliver væk, men Jesus forlod bjerget for at kæmpe mod mørke, lidelse og død, og således må også vi blande os med den verden vi lever i, så ’rejs Jer og frygt ikke’.\nComments Off on Pastor Judes prædiken til d. 2. søndag i Fastetid 2014\nLæsningerne til d. 2. søndag i Fastetiden 2014\nSøndag d.16. marts. (viol).\n1.L.: 1. Mosebog: kap.12, v.1-4a\n2.L.: 2. Timotheusbrev: kap.1, v.8b-10.\nEv.: Mattæusevangeliet: kap.17, v.1-9.\n(Der holdes et kort LU-møde efter messen)\nVi har en naturlig tilbøjelighed til at blive hvor vi er, slår rødder og gør livet behageligt. Men Gud konstant opfordrer os videre til et land, han vil vise for os. I tro, følger vi vor Herre i sin forklarede skikkelse, og sætter vor lid i ham og bærer hans lidelser på grund af de gode nyheder han har bragt os’.\nTheTheme of the Readings:\nOur natural inclination is to stay where we are, to make a tent and settle comfortably. But God is continually urging us on to a land he will show us. We follow our transfigured Lord in faith, putting our trust in him and bearing his hardships for the sake of the good news he has brought us’.\nComments Off on Læsningerne til d. 2. søndag i Fastetiden 2014\nPastor Judes prædiken for den 1st. søndag i Fastetiden 2014\nMed lidt forsinkelse kommer Pastor Judes prædiken fra sidste søndag. Den kan læses på linket: Søndags Prædiken\nWith apologies for the delay Father Jude’s sermon can be read under the link: Søndags Prædiken\nComments Off on Pastor Judes prædiken for den 1st. søndag i Fastetiden 2014\nPastor Judes prædiken til den 1. søndag i fastetiden 2014\nPrædiken 1. søndag i fasten 2014. (Undervisningssøndag)\nEv: Matt 4, 1-11\nI en reklame ser vi en kvinde. Hendes hår ligner en fuglerede. Håret er stort og grimt. Kvinden er meget ulykkelig. Hun ligner en der har grædt. Så får hun en særlig sæbe at vaske sit hår med og håret skinner, og kvinden ser lykkelig ud og ligner en der kan klare alt i verden. I en anden reklame ser vi også en kvinde. Hun er mor til nogle helt umulige børn og hendes mand er ikke hjemme. Så åbner hun en ganske særlig pakke chokolade og pludselig bliver børnene artige og manden kommer hjem og kysser hende på kinden.\nSådan er mange reklamer og selvom det er forskellige varer de gør reklame for så vil alle reklamerne det samme. De vil ændre vores liv. De vil hjælpe os til at få det bedre, bliver mere lykkelige og gøre os fuldendte. Når man ser disse små film i TV kan man få den tanke at hår der skinner, vasketøj uden pletter, chokolade om eftermiddagen og en sort bil der selv kan parkere er nøglen til vores lykke.\nSådan bliver vi fristet – fristet til at blive mere lykkelige. Den slags fristelser som virker på os, er den slags vi ved kan lade sig gøre. Vi ved vi kan få fat i alle de ting som reklamerne lokker os med hvis bare vi har penge nok. En fristelse vi ikke har behov for interesserer os ikke. Et lille barn vil aldrig blive fristet til at købe en ny bil og en voksen mand vil næppe føle det ret fristende at få en slikkepind. Men vi må spørge os selv: Findes lykken virkelig i alle de ting vi fristes af?\nJeg tror vi alle har erfaret at svaret er nej. Lykken kan ikke købes, og alligevel fortsætter vi med at købe og købe. Det værste ved fristelser er at det ikke kun handler om ting. Hvis det var sådan ville livet være lettere. Vi kunne slukke vores TV og blive hjemme fra Salling, men fristelser er også det vi lader os lokke af når vi taler dårligt om nogen, og når vi er med til at drille eller gør nogen kede af det. Så er vi blevet lokket til at hæve os selv op, som om vi er bedre end de andre.\nDet er præcis sådan en fristelse Jesus møder i dag i evangeliet. Han er gået ud i ørkenen for at være der i 40 dage, og så kommer djævlen til ham. Djævlen prøver at give Jesus lige det han har brug for. Han prøver at give ham mad for Jesus er sulten. Djævlen prøver at få Jesus til at bevise at han er Guds Søn, for sådan vil Jesus kunne undgå at dø på korset. Til sidst prøver djævlen at få Jesus til at tilbede ham i stedet for Gud, for så vil Djævlen give Jesus alt.\nJesus bliver ikke fristet med chokolade og en ny telefon. Jesus bliver fristet med at blive en mere magtfuld person, få stillet sin sult og til at blive ejer af et helt kongerige, og jeg tror vi alle kender det fra vores eget liv. De fristelser der kan købes for penge kan vi bedre sige nej til, men de fristelser der handler om os, om vores personlige egenskaber, med dem er det meget sværere.\nMåske kan vi blive fristet til at drille en, og inden vi har tænkt mere over det, så er vi allerede kommet til at gøre det, og lægger slet ikke mærke til at den det er gået ud over er blevet ked af det. Hver dag møder vi fristelser som er svære, men lad os inspireres af Jesus og være stærke i troen, for der står skrevet: Da djævlen forlod ham, kom englene og sørgede for ham. Lykken findes ikke i det der lokker os. Lykken findes der hvor Gud sørger for os, og vi med rent hjerte kan modtage Hans nådegaver.\nComments Off on Pastor Judes prædiken til den 1. søndag i fastetiden 2014\nBibellæsningsplan til den 1. uge i Fastetiden 2014\nMandag 10. marts.\nL.: 3 Mos 19,1-2.11-18.\nEv.: Matt 25,31-46.\n(Marie Eugénie Milleret (†1898) kan ihukommes).\nL.: Es 55,10-11.\nL.: Jonas 3,1-10.\nEv.: Luk 11,29-32.\nL.: Estersbog 12.14-16.23-25\nEv.: Matt 7,7-12.\n1-års dagen for pave Frans’ valg (2013).\n(2-årsdagen for biskop Hans Ludvig Martensens død (2012).\nL.: Ez 18,21-28.\nEv.: Matt 5,20-26.\nL.: 5 Mos 26,16-19.\nAll our non-Danish visitors are invited to follow the Bible reading plan for the 1st. week in Lent\nNote: ‘Matt’ means St. Mathew’s Gospel, The readings from the Old Testament during Lent are so varied that it would take a long time to translate. I hope you are able to decipher most of them. Names in brackets are the saints of the day. ‘L’ means first reading and ‘Ev’ means the gospel. The first number in the readings is the chapter, whilst the following numbers after the comma are verse numbers.\nComments Off on Bibellæsningsplan til den 1. uge i Fastetiden 2014


HOU´sa – “jeg har forresten købt en ejendom” – rejserogderimellem\nJo, jeg har været lidt stille de seneste måneder. Man kan godt sige, at jeg er blevet løbet lidt over ende.\nJeg synes ellers alt var ved at falde på plads, efter vi lukkede det håbløse kapitel der hed “Ups, vi blev partnere med en utilregnelig italiener, i en restaurant i en fremmed by – og så løb han med 80.000 kr, da han over natten smuttede hjem til Napoli”.\nKort om det kapitel:\nAllerede da Jan i efteråret 2018 kom og foreslog at vi skulle hjælpe hans kunde, der ikke kunne få det til at løbe rundt i hans restaurant og gik konkurs, protesterede jeg, “jeg hader at lave mad, jeg har ingen ambitioner i retning af at være kromutter, bartender eller servitrice.” Ikke at der er noget galt med de erhverv, det er bare ikke noget jeg har evner til. Jeg vil også meget nødigt arbejde om aftenen eller weekenden, når min familie har fri.\nJeg havde mange flere argumenter, “Jeg hader at sætte mig selv ud på planken, jeg har lært masser af lektier og hvorfor skulle vi kunne, når han ikke kunne?” Masser af grunde til ikke at ville, men vi blev ejere, overtog lejekontrakten på lokalerne i en 2årig uopsigelig kontrakt, og Nicola blev som kok. Jeg er åbenbart typen der bliver grebet af både sød overtalelse og en stemning. Hvilket har bragt mig i fedtefadet alt for mange gange.\nMed La Dolce Vita gik jeg “all in” på indretning (indenfor et stramt budget) og på revolutionerende ideer, til en helt anderledes restaurant og selskabslokale. Synes jeg selv. Alt i køkkenet overlod vi til kokken, hans mad var der bestemt ikke noget i vejen med.\nMen efter en måned – og pga en avisartikel, som “stjal Nicolas stjernestatus og gav den til os” løb Nicola med kassen, hang vores omdømme ud på Facebook, lavede omfattende hærværk på køkkenets hvidevarer, og stjal den bil vi havde stillet til rådighed.\nEt dyrt bekendtskab.\nVi forsøgte alligevel, for i det mindste at hente noget af vores investering hjem. Men vi manglede grunden til at vi gjorde det – venskabet med Nicola, og vi manglede tilknytningen til byen, som skulle have fået os til at ønske at være der begge to, om aftenen og i weekenderne. I stedet blev jeg pludselig kromutter, bartender og servitrice.\nDet blev et surt job for mig, og vi blev enige om at stoppe, da vi fik mulighed for at bortforpagte lejekontrakten. Vi aftalte derefter højtideligt og lettede, at det skulle vi aldrig gøre igen.\n“Jeg har forresten købt en ejendom”\nEn gang sidste år foreslog Jan at vi købte en ejendom med en lejlighed og et stort butikslokale, ude på klapski mark, mellem Hou og Hals. En tysk kunde han havde ejede ejendommen, og hun ville gerne tilbage Tyskland. Jeg havde set ejendommen udefra og sagde pænt “tak, men nej tak”.\nHer i foråret får jeg så pludselig et stort vinkøleskab, som jeg havde ønsket mig, og det kommer senere på aftenen ud mellem sidebenene, henkastet, at nu var ejendommen forresten købt. “men bare rolig, vi sætter i stand, når vi er færdige med de projekter vi er i gang med, først lejligheden og siden butikken, og udlejer dem, og så skal vi ikke have meget mere med dem at gøre.”\nSå kommer mine forældre på besøg og min mor elsker den slags “muligheder” og spørger Jan hvorfor vi dog ikke åbner en isbutik, det er jo midt i et sommerhusområde, og også sæson for det. Jeg var der ikke da hun sagde det, og hun benægter selv at have lagt ordene sådan, men faktum er at en idé blev sået.\nMine forældre kørte hjem igen d. 18/6, og d. 21/7 havde vi første åbningsdag i vores nye isbutik. Vel og mærke i en ejendom som trængte kraftigt til en kærlig hånd. Vi har væltet en væg, fået et køkken op at stå, og malet lige siden.\nVi skiftede allerede i foråret det stykke tag hvor det regnede ind, og skulle videre med resten, så lejligheden kunne blive tæt. Og derefter skulle det projekt sættes i bero, til vi i det mindste var færdige med vores egen entré hjemme og havde fået skiftet motor i båden og nydt sommeren i Danmark i den. Men så kom Coronaen, og som revisor lå Jan vandret for at hjælpe virksomheder med at få ro på og få søgt kompensationer osv. Lige nu har jeg ingen entré og båden ligger i haven.\nTil gengæld har jeg en isbutik/madcafé.\nHOU’sa hedder den. Det synes jeg var passende.\nLink til artikel jeg på opfordring skrev til lokalavisen i Hou/Hals området.\nP:S Vi har fået en varm modtagelse i området, som jeg ikke længere synes er “Klapski Mark” men et ret skønt område, med meget søde mennesker. Vi har pt. afholdt to “græske aftener” og en “Helstegt pattegris” og har hver gang haft fuldt hus. Vi har begået fejl og haft succes. Indtil videre er vi bare en pop up/sæson-café.\nNu ser vi lige hvordan det går…. i dag nyder jeg bare min fridag.


Tilbud om hjemmeundervisning · Skolevægring · Roskilde Friskole\nNår skoletræthed eller andre problemer såsom angst eller mobning er af længerevarende karakter, hænder det, at barnet pure nægter at gå i skole. Det vil sige skolevægring. Som omsorgsperson ved man, at skolen er en nødvendighed, men problemerne kan være gået i den grad i hårdknude, at intet fornuftsargument trænger igennem hos barnet.\nNogle børn og unge udvikler decideret skolefobi. Ved skolefobi forstås en voldsom og ukontrollerbar angst for skolen, som er ude af proportioner med de flestes oplevelser heraf, og som hos barnet ofte ledsages af selvbebrejdelser og skyldfølelse. Børn og unge med fx angst, OCD eller andre diagnoser kan fx udvikle skolefobi.\n”Elever med skolevægring er en sammensat gruppe, som i en længere periode har helt eller delvist fravær fra skolegang. Skolevægringen er et udtryk for en række udfordringer i elevens hverdag, som vedkommende ikke har de nødvendige ressourcer til at håndtere.”\n~ Maria Hussak Knudsen og Simon Østergaard Møller, Metodecentret\nSe hele artiklen “Fire trin til en bedre behandling” om skolevægring fra Metodecentret her.\nBørn og unge der i længere tid ikke har gået i skole, og som af en eller anden grund ikke vil i skole. Det kan være børn, der er blevet mobbet i tidligere skoletilbud, eller børn der lider af angst, OCD, ASF, depression mv.\nAlderen er 10 – 16 år.\nHjemmeundervisningen kan starte med to timer dagligt og senere forøges.\nMålet er at få opbygget relationen til barnet med henblik på, at barnet på sigt kan starte i et skoletilbud på Roskilde Friskole eller et andet sted.\nVi har gode erfaringer med at få børn og unge med skolevægring til at gå skole igen. Føste trin er hjemmeundervisning.\nSmå skridt mod succes\nVores erfaring er at man ikke kan gå for hurtigt frem. Børn og unge som har opgivet at gå i skole, skal mødes med anerkendelse og tålmodighed før de er trygge nok til at komme i skole igen.\nCase om skolevægring\nEfter en mislykket visitation her på skolen, hvor Buster efter 10 minutter flygtede ud i bilen, spurgte vi socialrådgiveren om vi kunne få lov til at starte et andet sted – med hjemmeundervisning.\nMålet er at få opbygget relationen til barnet med henblik på, at barnet på sigt kan starte i et skoletilbud.


Alt det, bankmand fortæller dig om kviklån »\nAlt det, bankmand fortæller dig om kviklån\naugust 13, 2019 /i Finans /af Kristian\nNormalvis skal du først forbi din bankmand, førend du kan låne penge. Sådan har det fungeret i mange år, at du skal ind og have en snak, før du kan låne pengene. Snakken handler om, hvad pengene skal gå til. Det handler også om, hvordan du vil betale tilbage, og hvad du skal være opmærksom på. Det kan være trætteligt, og mange får maveonde, inden de skal derind. Der er noget skræmmende ved at bede om lov ved en bankmand. En af de lånetyper, du måske kender, er kviklån. Hurtige lån af forskellige beløbsstørrelser. Fordelen er, at du slipper for samtalen med din bankmand, når du optager kviklån. Du tænker måske, at du på den måde misser alle de vigtige begreber? Tænk om igen.\nOversigt og online gør det meget nemt\nMed banker har loyalitet meget at sige. Der er mange, der bliver ved den samme bank i generationer helt uden at se efter andre muligheder. Det er en skam. For bankerne er som mange andre afhængige af deres kunder, så nogle banker har bedre tilbud end andre. Det kan du gøre brug af, når du ser det hele på en oversigt. Kviklån f.eks. er mere end bare en enkel lånetype med en bestemt rente. Der kan være penge at spare på renten, hvis du finder det rigtige kviklån. Du gør det hele online, så det kan næsten ikke blive nemmere. Du slipper derved for at slæbe dig selv ned til den samtale, der godt kan give ondt i maven.\nFå alle begreberne med\nOversigten begrænser sig dog ikke kun ved, at du kun kan se kviklånene og renterne på de respektive. Du får alle de vigtige begreber med, som du sikkert glemmer hurtigt efter bankmanden forklarer dig dem. På den måde er du bedst mulig klædt på til at optage dit kviklån.\nhttp://firmaindustri.dk/wp-content/uploads/pexels-photo-886465.jpg 333 500 Kristian http://firmaindustri.dk/wp-content/uploads/fi-logo.jpg Kristian2019-08-13 08:55:542019-08-13 08:55:54Alt det, bankmand fortæller dig om kviklån\nFire gode råd til at finde dit journalsystem\nSådan kan du arrangere et festligt babyshower


Indlæg tagget med ‘Inspiration’\n7. december 2012 | Forfatter: unikarina\nPå Pinterest er der rigtig meget inspiration at hente. Jeg var slet ikke i tvivl, da jeg så disse lysestager i beton. Dem skulle jeg prøve at lave.\nBillede fra Pinterest\nJeg satte svigerfamilien til at samle mælkekartoner – vi drikker nemlig ikke mælk selv.\nJeg ville gerne lave lysestagerne kvadratiske – og for at gøre det nemt for mig selv, skar jeg mælkekartonerne ned i en passende størrelse.\nJeg blandede en gang beton og fyldte i kartonerne. Herefter satte jeg lys ned i den våde beton, så hullerne til lyset kunne få den rette størrelse. Jeg havde pakket lysene ind i vita wrap for ikke at smøre dem for meget ind i beton.\nDa lysestagerne havde tørret 1 døgns tid, pillede jeg lysene ud samt fjernede mælkekartonerne. Overskydende beton skal nu fjernes, samt ujævne kanter skal jævnes. Herefter skal lysestagerne bare tørre. Det tager lidt tid.\nJeg har sat filtdutter under, så lysestagerne bliver jævne og ikke ridser underlaget.\nJeg kan godt lide, at lysestagerne er enkle og rå. Uden dikkedarer. Men man kunne godt lege lidt med dem. Man kunne dekorere med masking tape eller male dem lidt.\nBillede fra Pinterest / Monstercircus\nDisse stager er lavet i vandflasker – og har lige fået malet bunden. Jeg er specielt vild med “flasken” til højre.\nJeg er slet ikke færdig med at lege med beton. Men jeg tror, at jeg venter til, at vejret bliver mildere, så man kan stå udenfor.\nGemt i Andre kreativiteter, DIY, Gør det selv | 18 kommentarer »\n4. november 2012 | Forfatter: unikarina\nFor et stykke tid siden faldt jeg over nogle strikkede armbånd på Pinterest. De har ligget i baghovedet, for jeg synes, at de var skønne.\nJeg har strikket nogle til mig selv…\nJeg har strikket i forskellige grå nuancer med forskellige strukturer. I den en har jeg leget lidt med noget sølvgarn. Jeg synes, at de er rigtig flotte sammen med læderarmbåndene fra Kjær & Schmeling.\nDe er rigtig nemme at lave…\n#1 Jeg har brugt nogle paprør fra noget garn. Vær opmærksom på at de skal være store nok til at kunne tage på, når der er kommet strik omkring.\n#2 Jeg strikkede et stykke, som passede i både bredden og længden.Når du har lukket af, så lade en lang ende sidde. Denne bruger du nemlig til at sy det sammen med.\n#3 Sy strikken sammen til en ring\n#4 Sæt strikken omkring paprøret\n#5 Sy det sammen med fine – og usynlige sting. Det er nemmest at sy sammen udvendigt på paprøret. Du kan nemt herefter vende strikken, så sømmen bliver gemt indvendingt.\n#5 Det færdige armbånd\nLeg videre med forskellige typer strik og garnkvaliteter.\nGemt i DIY, Gør det selv, Strik | 18 kommentarer »\nEn lille tilføjelse…\n18. maj 2012 | Forfatter: unikarina\nJeg har en lille billedecollage i soveværelset. Der var plads til en lille ting mere i øverste højre hjørne.\nDen dukkede op i lørdags…\nNu hænger hun der og ønsker mig godmorgen og godnat…\nHun passer perfekt ind…\nGemt i Inspiration | 5 kommentarer »\n29. april 2012 | Forfatter: unikarina\nJeg har lavet en billedecollage i soveværelset. Der er plads til lidt mere i collagen. Men lige nu ser den sådan her ud…\nDet skønne billede fra Anne\nFine træhuse fra Fabechs Fabrik\nPrint fra frk. trillingsgaard\nMit eget broderi\nBilledecollage bliver det første, som jeg ser om morgenen, når jeg vågner. Det bliver dejligt at vågne til.\nDet sorte-hvide look passer fint til det grønne sengetæppe og de “nye” puder.\nGemt i Inspiration | 4 kommentarer »\n22. februar 2012 | Forfatter: unikarina\nJeg haft et lille frikvarter fra ombetrækningen af sofaen – jeg har leget lidt med farver. Jeg har sat farverigt papir på vores sæbedispensere.\nI køkkenet har vi én til håndsæbe og én til opvaskemiddel. De har fået hver deres mønster.\nMen for at være sikker på at huske, hvilken der er til opvask – har jeg lige skrevet det.\nSæbedispenseren på badeværelset fik også lidt kulør.\nDen passer både til de grønne og lilla håndklæder.\nDet smukke papir er fra MiniMega, som desværre har lukket webshoppen.\nHar du også lyst til at sætte lidt kulør på dine sæbedispensere – så har jeg faktisk lavet det før, hvor jeg lavede en guide til hvordan.\nGemt i Andre kreativiteter, DIY, Gør det selv | 1 kommentar »


Sveriges statsepidemiolog: Danmark begynder at rette sig efter den svenske vej | Udland | DR\nSveriges statsepidemiolog: Danmark begynder at rette sig efter den svenske vej\nSvensk coronastrategi vækker opsigt i udlandet. Men 'Sveriges Søren Brostrøm' holder fast.\nAnnika Wetterling - Stockholm\nI weekenden passerede de nordiske lande 3.000 coronarelaterede dødsfald.\nOver to tredjedele af dødsfaldene er sket i Sverige.\nSverige har skilt sig ud i forhold til det meste af Europa, når det kommer til håndteringen af coronavirus.\nLæs også:Svenske myndigheder trækker kontroversiel corona-rapport tilbage\nMen Sveriges statsepidemiolog, Anders Tegnell, mener, at flere lande er begyndt at nærme sig Sverige.\nSverige står jo stort set tilbage som det eneste land i verden med den her strategi...\n- Nej, det er jo ikke rigtig sandt. Tværtimod så begynder flere lande nu, blandt andet Danmark, at rette sig efter den svenske vej ved at åbne skolerne og gå efter en blidere model, siger han.\nAnsvar placeret hos borgerne\nMens Danmark lukkede store dele af samfundet i marts, fortsatte den svenske hverdag stort set som den plejede med åbne skoler, caféer, træningscentre og butikker.\nI stedet for en nedlukning har både regeringen og sundhedsmyndighederne appelleret til, at det svenske folk selv tager ansvar for at minimere smitterisikoen.\nKun gymnasier og videregående uddannelser har været lukket, ligesom der er forbud mod at samles flere end 50 mennesker.\nUndervejs er 2.194 svenskere døde af coronavirus. Det svarer til over 21 dødsfald per 100.000 indbyggere.\nI Danmark er det tilsvarende tal lidt over syv.\nBorgerne i Stockholm kan fortsat nyde et måltid et solen på mange af byens caféer. (Foto: Jonathan Nackstrand © Scanpix)\nTallene kan dog være svære at sammenligne direkte, da man ind til nu har testet flere i Danmark end i Sverige. Lige knap en procent af svenskerne er blevet testet, hvor testraten i Danmark ligger på lidt over to procent.\nTrods det høje dødstal holder de svenske myndigheder fortsat stædigt fast i strategien, der ikke kun adskiller Sverige fra Danmark, men fra resten af verden.\nManden i midten af det hele\nAnders Tegnell er i den grad kommet i centrum i den seneste tid.\nHer har han stået i spidsen for en lang række af de svenske pressemøder om coronaudbruddet, mens den svenske statsminister, Stefan Löfven, har haft en mere tilbageholdende rolle.\n- Du er blevet berømt, lød det forleden fra en fransk journalist ved et af de daglige pressemøder hos Folkhälsomyndigheten.\n- Tror du, det er en god ting, at sådan en videnskabsmand som dig kan vise sig som superstjerne i de her situationer? spurgte hun.\n- Aaah, det ved jeg ikke. Jeg gør bare mit arbejde, lød det fra Tegnell.\nLæs også:Svensk statsminister: Vores coronaberedskab har ikke været godt nok\nAnders Tegnell er blevet en af de mest omdiskuterede personer i Sverige. Som statsepidemiolog i Folkhälsomyndigheten, Sveriges pendant til Sundhedsstyrelsen, er han blevet ansigtet på den svenske strategi mod coronavirus.\nEn strategi som ifølge Anders Tegnell er fagligt funderet og har til formål at beskytte de ældre, mens man lader smitten sprede sig så langsomt som muligt i resten af befolkningen.\nMen strategien har løbende fået kritik fra flere forskere for ikke at have passet godt nok på de ældre og for at bero for meget på håbet om at kunne opnå flokimmunitet.\nDet har dog ikke fået Anders Tegnell til at ryste på hænderne.\n- Den langsigtede holdbarhed i de her meget strikse nedlukninger er jo ikke så god, det kan man kun holde i et begrænset tidsrum, siger han.\nLæs også:Statsepidemiolog: Sverige sigter efter flokimmunitet\n- Efter det bliver man nødt til at finde en anden model, og så kan den svenske være god og meget mere holdbar. I Sverige er den definitivt mere holdbar, siger Anders Tegnell, der siger, at han ikke ser nogen grund til at ændre kursen.\nDu har sagt, at man ikke kan sammenligne landenes strategier, men det lyder som om, at du selv gør det?\n- Nej, nej jeg peger bare på, at andre lande måske kan lære noget af Sverige nu.\nRegion Stockholm er generelt hårdest ramt af coronavirus, og det har spredt sig til omkring halvdelen af områdets plejehjem. Her medgiver Anders Tegnell, at der er begået fejl.\n- Antallet af døde med Covid-19 er blevet betydeligt flere, end vi havde håbet på. Og det gælder især beboerne på plejehjem, hvor vi desværre har en stor stigning af smittede, siger han.\n- De tilhører de grupper, som har stor risiko for at dø af Covid-19, desværre.\nHvorfor har I undervurderet det?\n- Vi har hele tiden peget på, hvor vigtigt det var at beskytte de ældre, og jeg tror ikke, at nogen vidste, at det var så let for smitten at komme ind på plejehjemmene, siger han.\nDet stigende antal døde de seneste uger og den fortsat uændrede strategi har skabt kritik af Folkhälsomyndighetens strategi.\n22 forskere har rettet hård kritik mod Anders Tegnell i et debatindlæg, som har fyret op under debatten om landets strategi i de svenske medier.\nForskerne er siden blevet kritiseret for at bruge misvisende tal - både af andre forskere og af Anders Tegnell selv, som afviser kritikken.\n- Kritikken af Folkhälsomyndigheten og mig er overdrevet, og ser man i befolkningen, så har vi jo bred opbakning, siger Anders Tegnell.\nIfølge en svensk meningsmåling har både sundhedsmyndighederne og regeringen stadig bred opbakning i den svenske befolkning.\n73 procent har enten meget eller ret høj tillid til Folkhälsomyndigheten, og kun syv procent svarer, at de har meget lidt tillid.\nStatsepidemiologen holder fast i, at det bliver vigtigt for alle lande at have flokimmunitet for at kunne kontrollere coronasmitten på sigt.\nHan tør dog endnu ikke svare på, om den svenske strategi er den mest succesfulde.\n- Vi kan ikke ikke vurdere det nu, nok først om et år, og der skal man så vurdere ud fra flere ting, som har påvirket folkesundheden, siger han.\nDu kan høre mere om Anders Tegnell og den svenske coronahåndtering i aftenens 21 Søndag, som kan findes på DRTV.


Køb Silkeblomster – DK’s bedste udvalg på nettet\nAdskillige online outlets giver på nuværende tidspunkt diverse billige fragtformer til silkeblomster. En af de mest anvendte er nu om dage levering til et afhentningssted, som gør det muligt at hente din pakke på et valgfrit tidspunkt. Fragtformen er jo særdeles hensigtsmæssig, samt typisk endda den mest billige leveringsmåde.\nDu kan ligeledes udse dig at vælge afsending hjem til din privatadresse eller ud på dit arbejde. Løsningen er undertiden et hak mere omkostningsfuld, men også usædvanlig ukompliceret med silkeblomster online. Den billigste fragtmetode vil dog til enhver tid være selv at hente varerne, men den mulighed står og falder med at du fysisk befinder dig lige ved netshoppens butikker, fx Harald Nyborg, Silvan, Jem og Fix eller Bauhaus.\nAntal dages levering på silkeblomster kan i nogle tilfælde være yderst bestemmende forudsat du har behov for varerne inden for få dage, og med det formål er det utvivlsomt klogt at du gransker leveringstidspunktet for silkeblomster. Temmelig mange e-forhandlere – fx Harald Nyborg, Jem og Fix, Silvan og Bauhaus – tilsiger billig levering efter en enkelt hverdag på adskillige varenumre online, men glem ikke at det påkræver at du bestiller forinden et konkret klokkeslæt, sådan at de højst sandsynligt kan nå at få varerne distribueret forud for at lagerpersonalet har fyraften.\nVisse byggemarkeder frembyder gebyrfri levering på silkeblomster online, men i de fleste tilfælde er det kun gældende hvis der indkøbes for en konkret pris. Desuden kan man foretrække den mest betalelige fragttype, der i mange tilfælde vil være at få dem til at bringe din bestilling til et afhentningssted.\nDe store webbutikker frembyder klik-og-hent hvor man handler billig silkeblomster derhjemme og selv henter i byggecenteret. For eksempel Stark, Jem og Fix, Bygma, 10-4, Davidsen, Bauhaus, Silvan, XL-Byg og Harald Nyborg. Byggekæderne yder bl.a. click-and-collect på silkeblomster i disse områder:\nHedensted, Skive, Herning, Fredericia, Horsens, Tårnby, Grenaa, Værløse, Slagelse, Birkerød, Brønderslev, Rødovre, Lillerød, Frederiksværk, Søborg, Vallensbæk, Nakskov, Esbjerg, Gladsaxe, Roskilde, Hedehusene, Aarhus, Middelfart, Vejle, Risskov, Frederiksberg, Skanderborg, Herlev, Korsør, Jyllinge, Køge, Brøndby, Hjørring, Åbyhøj, Tilst, Frederikssund, Farum, Kolding, Svendborg, Kalundborg, Holbæk, Dragør, Rønne, Randers, København, Ishøj, Ballerup, Glostrup, Taastrup, Holstebro, Odder, Haslev, Ringsted, Virum, Vordingborg, Charlottenlund, Odense, Greve, Silkeborg, Aabenraa, Stenløse, Ikast, Frederikshavn, Brabrand, Hillerød, Solrød Strand, Lyngby, Hvidovre, Albertslund, Nærum, Helsingør, Næstved, Haderslev, Højbjerg, Nyborg, Sønderborg, Nørresundby, Allerød, Brønshøj, Ølstykke, Vanløse, Viborg, Hørsholm, Hobro, Thisted, Struer, Aalborg, Kokkedal, Varde, Lystrup, Gentofte, Nykøbing Falster, Valby, og Rudersdal, .\nKlik-og-hent for silkeblomster er muligt i de fleste områder af landet: Fyn (Nordfyn, Vestfyn, Midtfyn, Østfyn, Sydfyn), Jylland (Sønderjylland, Midtjylland, Syddanmark, Vestjylland, Nordjylland, Østjylland, Sydjylland) og Sjælland (Midtsjælland, Lolland, Vestsjælland, Amager, Nordsjælland, Østsjælland, Bornholm, Falster, Hovedstaden, Sydsjælland).\nNår vi kigger i tendenserne står det klart, at netshoppere typisk søger efter blandt andet silkeblomster tilbud og silkeblomster priser. Vi ser derudover mange gange folk søge efter fx billig silkeblomster, silkeblomster online samt køb silkeblomster, plus de udbredte byggemarkeder som Stark, XL-Byg, Jem og Fix, Bygma, Silvan, Bauhaus, 10-4, Davidsen og Harald Nyborg.\nDet har vist sig at være ualmindeligt nemt for alle at finde information om priser på billige silkeblomster online i blandt flere internet outlets, og for det har flere e-forhandlere ikke kunne lade være med at sænke priserne på silkeblomster drastisk, og i øvrigt præstere billig levering.\nTil gengæld kan det til hver en tid være udbytterigt at tjekke en række internet butikker efter tilbud og rabatter på silkeblomster online forinden du bestiller, så du er sikret at antage den billigste pris. Kig ikke kun på de velkendte byggemarkeder som Jem og Fix, Stark, Harald Nyborg, Davidsen, Bauhaus, Silvan, Bygma og 10-4.\nMan bør lige meget hvad huske på, at ifald en forhandler på nettet afsætter billige silkeblomster online for en pris som virker enormt gunstig, så kan det undertiden være et bevis på en uægte netshop. Kortbetalinger er dog inkluderet i en vedtægt, som forsvarer dig som kunde imod fup online outlets.\nVi slår generelt et slag for kortkøb eller MobilePay. Som en anden løsning burde du udnytte en afdragsordning fra for eksempel ViaBill, i tilfælde af at du ser en fordel i at finansiere pengene til silkeblomster over en periode. Det fås ofte i specialiserede netbutikker, men sjældent de store byggecentre som for eksempel Jem og Fix, Harald Nyborg, XL-Byg, Stark, Bygma, Bauhaus, Silvan og Davidsen.\nVed kig i tendenserne står det markant, at mennesker jævnligt leder efter blandt andet silkeblomster tilbud og silkeblomster priser. Foruden dette oplever vi som regel netshoppere kigge efter fx køb silkeblomster, billig silkeblomster samt silkeblomster online.\nTrustpilot fører til rigtig gunstige chancer for at blive klogere på ret mange andre køberes erfaringer og af den grund stiller vi forslag om, at du evaluerer internet forhandlerens omtaler forinden du bestiller billige silkeblomster online.\nFacebook leverer ligeledes sådan set tiltalende løsninger til at få indblik i e-forretningens kundefokus. Her ser vi endda firmaer på nettet som tilbyder folk at nedfælde en kritik af ordreforløbet, som på samme måde burde benyttes til at danne dig et indtryk af tidligere kunders oplevelser.\nInden nogen bestiller billige silkeblomster online hos en internet virksomhed burde de principielt gennemse e-butikkens handelsvilkår, dog er det almindeligvis ikke særlig spændende, specielt ved de store byggekæder som Harald Nyborg, XL-Byg, Stark, Silvan, 10-4, Davidsen, Bygma, Jem og Fix og Bauhaus.\nEt alternativ kunne måske være at undersøge hvorvidt webshoppen er verificeret af e-mærket, siden det ofte er en indikator for at internet butikken adlyder gældende dansk lovgivning, tillige med at internet forhandleren jævnligt kigges til af sagkyndige som mestrer lovgivningen.\nDette er desuden din lejlighed til at få hjælp, hvis du møder vanskeligheder med dit indkøb af silkeblomster. Foruden dette tilråder vi at køber er opmærksom på de mest centrale regler gældende for købet af silkeblomster online, f.eks. hvilken returpolitik internet butikken tilsikrer.\nHer er det ligeledes relevant, at man altid bibeholder ens kvitteringsmail, således man fremadrettet vil kunne dokumentere sit køb af silkeblomster, uagtet om man har købt fra Silvan, Bauhaus, Davidsen, Stark, Jem og Fix, 10-4, XL-Byg, Harald Nyborg eller Bygma.


Kvalitativt studie af optikeres anvendelse af synstræning nomineret til Optimus by Essilor - Dansk Optometri og Kontaktlinse konference\nKvalitativt studie af optikeres anvendelse af synstræning\n09.11.2019 | 12:45 - 12:55 | Sprog: DK | Foredragsholder: Benjamin Sukusu Nielsen, Bue Winther Kjær, Simon Sivebæk Lodahl, Ryan Lauridsen\nForfattere: Bue Winther Kjær, Ryan Lauridsen, Simon Sivebæk Lodahl & Benjamin Sukusu Nielsen\n“Vi ønsker at klarlægge hvilke problematikker, der ligger til grund for hvorfor synstræning ikke i højere grad anvendes som behandlingsmulighed i de danske optikerbutikker. Dette finder vi interessant på baggrund af egne erfaringer ude i butikkerne, da vi der oplevede en nedprioritering af synstræning som behandling. ”\n“Vi har erfaret, at synstræning bliver nedprioriteret som løsning på binokulære problemstillinger. Vi undrer os derfor over, hvorfor optikerne ikke bruger synstræning i højere grad, eftersom der er god evidens for, at det virker. Konvergensinsufficiens er den mest udbredte vergensanomali, hvor et studie viser at ca. 3-5% lider af denne anomali (Rutstein & Daum, 1998, p. 156). Op mod 91% oplever bedring af symptomer med synstræning, hvoraf op mod 72% bliver kureret (Rutstein & Daum, 1998, p. 160). På baggrund af dette fandt vi det interessant at undersøge, hvorfor synstræning ikke i højere grad bliver anvendt i butikkerne. Ifølge studieordningen for uddannelsen til professionsbachelor i optometri, bliver optikeren uddannet til at kunne håndtere disse problemer. “Den studerende kan iværksætte behandling, herunder tilrettelægge visuel træning af vergens‐ og akkommodative problemer” (Optikerhøjskolen, 2018). Derfor er det netop interessant at undersøge, hvorfor optikerne ikke benytter sig af synstræning i praksis, selvom de er blevet uddannet til det.”\n“Vores undersøgelse påpegede, at optikere ønsker den bedst mulige behandling for deres patienter, hvoraf synstræning i nogle tilfælde ville være den rette behandling. Der er dog nogle problemstillinger, som besværliggør brugen af synstræning ude i butikkerne. Deltagerne mener ikke, at optikerne er gode nok til at spotte de binokulære problemer, hvilket er essentielt i opsporing af patienter, der kan have gavn af synstræning. Optikernes mangelfulde opsporing forårsager, at disse patienter ikke bliver henvist til synstrænerne. Vores undersøgelse påpeger derudover at til trods for, at de binokulære problemer bliver opsporet, henvises patienten ikke altid videre, grundet frygten for at miste indtjening.”


Offentligt ansatte skal have bæredygtigt tøj | Information\nTøjproduktion er noget af det mest forurenende overhovedet, derfor foreslår Alternativet nu, at regeringen laver en indkøbsstrategi for det offentlige, der sikrer, at indkøb af tøj og tekstiler bliver miljøvenligt og socialt ansvarligt inden for de næste fem til ti år. Det betyder, at blandt andet sygeplejersker fremover skal gå i miljømæssigt og socialt ansvarligt tøj.\nAlternativet foreslår nemlig, at regeringen laver en indkøbsstrategi for det offentlige, der sikrer, at indkøb af tøj og tekstiler bliver miljøvenligt og socialt ansvarligt inden for de næste fem til ti år.\n»Produktionen af tøj og tekstiler er en af de største miljøsyndere overhovedet,« siger Alternativets politiske ordfører, Rasmus Nordqvist. »Den bygger på massivt forbrug af sprøjtemidler og vandressourcer, ligesom den fører til stor udledning af CO2. Vi synes derfor, det er helt oplagt, at det offentlige bidrager til at fremme den miljøvenlige og ansvarlige produktion.«\nI et nyt såkaldt beslutningsforslag – eller forslag til folketingsbeslutning – pålægges regeringen derfor at sikre »åbenhed om leverandørkæder og at en stadig større andel af indkøbet lever op til certificeringsordninger som eksempelvis GOTS eller lignende«.\n»Mange danskere har efterhånden taget de økologiske fødevarer til sig, men de fleste ved desværre ikke, hvor skadelig tøjproduktion er, så der er god grund til, at staten går foran som det gode eksempel på dette område,« siger Rasmus Nordqvist.\nDanskerne bruger 16 kilo tøj om året, og dette forbrug koster årligt miljøet 3,3 milliarder kroner. Når der bliver produceret én T-shirt af bomuld, sendes der en efterregning til miljøet på næsten 12 kroner.\nDet vil sige, at miljøet bliver belastet i sådan en grad, at for hver enkelt T-shirt, der bliver produceret, vil det koste 12 kroner at udbedre belastningen. Men regningen til miljøet bliver ikke betalt herhjemme, men derimod i lande som Kina, Indien og Tyrkiet, hvor tøjet produceres.\n»Det vil være fornuftigt, at det offentlige tager ansvar og er med til at flytte efterspørgslen til tekstiler, der er produceret med størst mulig omtanke for både mennesker og miljø. Når det gælder certificeringer, er det vigtigt, at man ser på hele tøjets livscyklus, og det vil samtidig være oplagt at kombinere flere certificeringer for både at sikre de sociale og miljømæssige aspekter af produktionen,« siger Julie Koch, kampagnechef i Greenpeace i Danmark.\nSenest har Clean Clothes Campaign, der arbejder for bedre arbejdstagerrettigheder i tøjindustrien, kritiseret Tøjeksperten for ikke at tage ansvar for, at der er sikre forhold på de fabrikker, hvor de får syet tøj, samt at offentliggøre hvilke fabrikker og hvordan arbejdsforholdene er.\nTalskvinde for den danske afdeling, Helle Løvstø Severinsen, kalder Alternativets beslutningsforslag for et skridt i den rigtige retning:\n»Bare det at åbne for, at der kan være et andet parameter end pris, er vi rigtig glade for. At få de sociale parametre ind i indkøbene er derfor afgørende. Og det handler om løn, fagforeningsrettigheder og arbejdstid,« siger Helle Løvstø Severinsen.\n»Det nuværende forbrug i EU forårsager miljøskader i et uholdbart omfang,« hedder det i handlingsplanen fra 2008. »Hvis verden som helhed fulgte traditionelle forbrugsmønstre, ville det globale ressourceforbrug være firedoblet i løbet af 20 år. Det er derfor nødvendigt at fremme udviklingen og udbredelsen af miljøvenlige produkter.«\n»Der er jo ingen tvivl om, at tøjproduktion er noget af det mest forurenende overhovedet, siger Enhedslistens miljøordfører, Maria Reumert Gjerding. »Og når vi mener, at det offentlige bør gå foran, når det handler om økologisk mad, så bør det selvfølgelig også gælde for tøj«.\n»Men forslaget lyder interessant, og det er kun positivt, hvis man kan fremme miljørigtigt og bæredygtigt tøj,« siger Socialdemokratiets miljøordfører.\nMiljø- og fødevareminister Esben Lunde Larsen (V) skriver i en kommentar, at »miljøvenlig produktion af tøj er vigtigt, da der på verdensplan bliver brugt store mængder af vand og pesticider i produktionen af tekstiler«.\n»Det fremgår også af regeringsgrundlaget, at offentlige investeringer og indkøb i højere grad bør ske på baggrund af livscyklusberegninger, så man kigger på det samlede udgiftsniveau i stedet for kun at se på anskaffelsesprisen. Regeringen har nedsat et Advisory Board for cirkulær økonomi, som kommer med anbefalinger på området inden sommer. Jeg ved, at offentlige indkøb er noget af det, som de ser nærmere på. Desuden har regeringen både et Partnerskab for Offentlige Grønne Indkøb og et Forum for Bæredygtigt Indkøb, så der er allerede i dag mulighed for offentlige og private indkøbere til at få råd og vejledning«.\ngrøn omstillingden offentlige sektoroffentligt ansatte\n28. marts, 2017 - 09:00\nGlæder mig til at se Danske specialstyrker folde sig ud i øko- certificeret allergivenligt kluns!\n28. marts, 2017 - 10:23\nHvis politikerne handlede socialt ansvarligt og fokuserede på de reelle problemer i stedet for smarte IT-løsninger, der ikke virker og "effektiviseringer" der ødelægger arbejdsmiljøet og behandlingerne, så ville det være godt.\nSå kunne Alternativets meget alternative forslag til bæredygtighed eller ændringer, måske blive gennemført...\nNiels Duus Nielsen og Carsten Munk anbefalede denne kommentar\n28. marts, 2017 - 17:34\nDe fleste går da i bæredygtigt tøj. Jeg har kun en enkelt gang set en kvinde tabe bikinien. Ellers kan jeg anbefale et par seler.\n28. marts, 2017 - 17:55\nJa, men hvordan bærer man sig ad med at tabe 2 dele på samme tid?


Det bedste behandlingscenter i Nordsjælland - Evinci\nPosted on juni 8, 2019 september 6, 2019 by admin\nHar du problemer med stoffer, alkohol, PTSD, angst eller noget andet? Så kan det godt være, at du allerede er klar over dine problemer, men at du måske ikke ved, hvad du kan gøre ved det. Hvis du selv føler, at du er klar til at få hjælp, så ligger der et godt behandlingscenter i Nordsjælland, hvor du kan få lige den hjælp, du har brug for. Det er døgnåbnet, så du kan komme lige når du er klar til det. Du får et enkeltværelse med lås på, så du stadig har dit privatliv, og så får du den absolut bedste hjælp, du kan drømme om.\nHjælpen bliver altid rettet de forskellige mennesker og de forskellige behov, så du kan føle dig forstået og hjulpet, præcis lige som alle de andre på stedet. Du får redskaber til at håndtere dine problemer og ikke mindst styre dit misbrug på egen hånd, så du ikke falder i, når du forlader stedet. Du vil også møde en masse andre mennesker på dette behandlingscenter i Nordsjælland, og du har mulighed for at få nogle gode venner, som er gode for dit misbrug, og som ikke ser dig falde i igen.\nSådan får du hjælp eller giver hjælp\nVed du ikke helt, om du har brug for hjælp, eller har du svært ved at indrømme det overfor dig selv, og ikke mindst overfor din omgangskreds? Så er der bestemt ikke noget at være flov over. Alle har brug for hjælp nogle gange, og alle har brug for hjælp til noget forskelligt. Du skal altid huske på, at folk omkring dig vil dig det bedste, og hvis du har brug for hjælp, så vil de gerne hjælpe dig til at få det bedre. Det første skridt er bare at snakke om det og åbne op for, at du har brug for hjælp, så du kan få lige præcis den hjælp, du har brug for.\nKender du en, som kunne have brug for hjælp, men ved du ikke, hvordan du kan hjælpe? Det er en meget svær situation du står i, og det kan være svært at vide, hvad du skal gøre. Du kan prøve at kommunikere åbnet og snakke om det og læse mere på: https://www.alfa-fredensborg.dk/. Hvis det ikke bliver modtaget særlig godt, så kan du ikke gøre andet end at være tålmodig. Man skal være klar til at få hjælp, ellers vil det ikke gavne noget.\nDette kan et ophold give\nVed du, at du har brug for hjælp, men ved du ikke helt, om et ophold på et behandlingscenter er noget for dig? Så skal du ikke så meget tænke på det som et ophold med andre mennesker, men du skal tænke på det som en hjælp til dig selv for at få en bedre fremtiden. Du gør noget godt for dig nu, så du kan slippe af med dit misbrug. Du får en professionel behandling, som gør dig meget selvstændig og som lærer dig selv at stoppe og styre dit misbrug, så du ikke falder i, når du forlader behandlingscenteret.\nDet er et ophold for dig, hvis du har forsøgt at stoppe dit misbrug selv, men hvor du bare er endt med at falde i igen. Det kan give dig præcis de redskaber og den omgangskreds, som kan hjælpe dig ud af dit misbrug, og hvis det er det, du går og drømmer om, så er det jo bare om at komme afsted. Du skal tænke på, hvad der er bedst for dig og din familie og ikke mindst din fremtid. Mærk efter, hvad du har brug for.


Dæxel | Tante Grøn\nSusie Haumann – Strik Hver dag\nDæxel af Marianne Isager\n8 smukke Strikkede designs til herrer. Her er Mariannes beskrivelse af indholdet af den smukke bog:\nDet er meget længe siden, at jeg fotograferede det første dæksel, og jeg husker tydeligt situationen. Det var regnvejr i Aix en Provence. Jeg havde taget jakken op over hovedet og lø b med min ven gennem gaderne med ansigtet vendt mod fortovet. Her lå dækslet med et mønster, der var lige til at strikke, og jeg måtte have fat i kameraet, selv om regnen væltede ned.\nSiden den dag fik jeg øje for de fine mønstre, der findes i gadebilledet. Min samling af dæksel billeder er efterhånden stor, og den er hentet fra gader flere steder i verden. Her har jeg valgt dæksler til rå herresweatre, hvor garn og struktur spiller sammen og forhåbentlig appellerer til både mænd og store drenge.\nMin første model kaldte jeg DÆXEL , og det har jeg også valgt at kalde denne bog.\nWestknits Bestknits 3 – Shawl Evolution


Lovforslag om ny ferielov fremsat\nAlle lønmodtagere skal have ret til betalt ferie – også nye på arbejdsmarkedet. Det er udgangspunktet i to lovforslag om en ny ferielov, der i dag fremsættes i Folketinget.\nBeskæftigelsesminister Troels Lund Poulsen har i dag den 6. december 2017 fremsat to lovforslag L116 og L117 om en ny ferielov i Danmark.\nLovforslagene indebærer, at der fra september 2020 indføres samtidighedsferie, hvor lønmodtagere optjener og afholder deres ferie over samme periode.\nForslagene vil betyde, at nye på arbejdsmarkedet kan afholde betalt ferie allerede det første år af deres ansættelse – i modsætning til i dag, hvor der kan gå op til 16 måneder, fra den enkelte optjener sin ferie, til den kan afholdes. Alle lønmodtagere vil have ret til det samme antal feriedage, som de har i dag.\nInden den nye ferielov træder i kraft, foreslås det desuden, at der bliver indført en ”overgangsordning”, som skal sikre, at overgangen mellem den nuværende og nye ferieordning sker så smidigt som muligt.\nLovforslagene er en udmøntning af en bred politisk aftale om en ny ferielov, som regeringen i oktober 2017 indgik med Socialdemokratiet, Dansk Folkeparti, Alternativet, Radikale Venstre og Socialistisk Folkeparti.\nLovforslagene bliver 1. behandlet den 12. december 2017.\nDu kan finde lovforslagene på Folketingets hjemmeside:\nL 116 – Forslag til lov om ferie\nL117 – Forslag til lov om forvaltning og administration af tilgodehavende feriemidler


De 3 Bedste Gaming Bærbare Computere - Testoverblikket.dk\nMarkedet for bærbare computere er efterhånden så avanceret at det er svært at vælge de bedste. Alligevel har vi klaret den opgave ved at udvælge tre gode bærbare computere, som du kan bruge til at spille online. Vi kigger på den nye Macbook Air samt Razer Blade 14 og ASUS ROG Zephyrus G14 nedenfor.\nMacBook Air Med En Ny Processor\nMange danskere elsker Apple og deres MacBooks. Derfor vil deres nyeste MacBook Air nok hurtigt blive populær til spil, studie, arbejde og mere. Den nyeste MacBook Air har en ny processor med Apple M2-processoren. Den kan holde til op til 24GB RAM. Desuden er den er omkring 18 procent hurtigere end M1, som blev præsenteret i 2021.\nSkærmen er i høj grad blevet bedre. Den har fået en mindre kant, som gør at du får mere på dit skærmbillede. Desuden har den en milliard farver. Det gør at du i højere grad kan nyde Netflix og online spil som fx live casino, da skærmen har fået en alvorlig opgradering.\nApples nye Macbook Air har stadigvæk en port til jackstick til dit headset, så du kan fordybe dig i oplevelsen og lukke dine omgivelser ude. Den nye MacBook Air kommer med en ny adapter, som kan lade to enheder op på samme tid. Det er især brugbart hvis i har MacBooks på kontoret, eller både dig og din kæreste har en bærbar computer med det berømte æble.\nFin Lille Bærbar\nNetop i forhold til online spil, foretrækker du måske Razer Blade 14. Den er et glimrende alternativ til MacBook Air. Helt præcist er Razer Blade 14 på fjorten tommer. Det er den første Blade bærbare computer med en AMD-processor.\nDen bærbare computer er designet med det velkendte aluminiumdesign, som de bruger til sine andre computere. Generelt har den et flot og elegant design, som nærmest gør at den ligner en sort MacBook. Dog er det en Razer Blade 14, som er kendt som en gaming bærbar computer. Computeren vejer omkring 1,8 kg. hvilket gør den meget let. Køber du den med hukommelse på 1024 GB, koster den omkring 24.000 DKK.\nDen Populære Zephyrus\nSøger du en lettere computer, bør du overveje Asus ROG Zephyrus G14. Den er bredere og dybere sammenlignet med Razer, men den vejer mindre. Computeren vejer 1,6 kg. og selvom det kun er ca. 200 gram forskel, gør det en del for din ryg og komfort.\nDesuden er den langt billigere end Razer Blade 14. Den koster fra omkring 10.000 DKK. Du kan få den i mange udgaver. En af de billigste versioner har en 516 GB SSD-harddisk og en Hexa Core processor. Desuden kommer den også med et dedikeret GeForce GTX 1650 Ti grafikkort.\nMeget Mere End Gaming\nDet er vigtigt at understrege at de tre bærbare computere er glimrende til meget mere end gaming. Der er tale om lette computere, som du nemt kan tage med dig på farten. Det gør dem glimrende hvis du fx tager den med til universitetet, hvis du er freelancer eller rejser en del.


Over fire års fængsel i sag om forsøg på indsmugling af 156 kilo hash | Kriminalmagasinet Politirapporten.nu\nHome Syd- og Sønderjylland Over fire års fængsel i sag om forsøg på indsmugling af 156...\nTo mænd på 35 og 36 år blev torsdag ved en domsmandsret ved Retten i Sønderborg dømt i sagen.\nTo mænd på henholdsvis 35 og 36 år blev torsdag ved en domsmandsret ved Retten i Sønderborg idømt samlet fire år og otte måneders fængsel for i fællesskab at have forsøgt at indsmugle 156 kilo hash ved grænsen.\nDen 36-årige blev idømt to år og otte måneders fængsel, mens den 35-årige blev idømt to års fængsel.\nHændelsen fandt sted torsdag den 6. juni, hvor de to mænd blev anholdt af betjente fra Udlændingekontrolafdeling Vest (UKA Vest) ved Syd- og Sønderjyllands Politi.\nDen 35-årige blev anholdt i et køretøj i forbindelse med en kontrol i Frøslev foretaget af den særlige Politi- og Toldenhed, som er et samarbejde mellem Toldstyrelsen og UKA Vest, og hvor myndighederne fattede mistanke til manden.\nDen 36-årige medgerningsmand blev anholdt i forbindelse med, at han efterfølgende kørte ind i Danmark ved grænsen i Padborg med den store mængde hash gemt i sit køretøj.\nDen 36-årige forsøgte i første omgang at undgå at stoppe ved grænsen, da bilen blev vinket ind til kontrol, men efter en kort eftersættelse blev manden anholdt i Padborg.\nUd over forsøget på indsmugling blev den 36-årige dømt for en række færdselsforseelser i forbindelse med forsøget på at køre fra politiet samt overtrædelse af våbenloven ved at være i besiddelse af skarp ammunition.\nEn del af fængselsstraffen er desuden en fællesstraf i forbindelse med en tidligere dom. Den 36-årige erkendte forsøget på indsmugling, mens den 35-årige nægtede og ankede dommen på stedet.\nDe to personer har været varetægtsfængslet siden anholdelsen og er fortsat fængslede efter dommen.\nNæsteFlinke betjente løste problem for 42-årig bilist\nForrigeFire omrejsende kriminelle idømt i alt 10 års fængsel for 17 indbrud på Sjælland


Hvordan forebygger knogleskørhed – E2H\nHvordan forebygger knogleskørhed\nOsteoporose er en tilstand karakteriseret ved stærkt svækket skrøbelige knogler. Knogler ramt af osteoporose er mere tilbøjelige til brud på grund af deres svækkede tilstand. Venstre ubehandlet, kan knogleskørhed udvikle sig til stærkt svækkende knoglebrud. De områder, der oftest rammes af knogleskørhed, er håndled, hofter og ryg.\n80% af dem\nHvordan forebygger knogleskørhed. Selektive østrogenreceptormodulatorer (SERM).\n80% af dem, der lider af osteoporose er kvinder. Kaukasiske og asiatiske kvinder er mere tilbøjelige til at udvikle sygdommen end nogen andre etniske grupper. Det er vigtigt at bemærke, at køn eller etnicitet alene ikke bestemme ens risikofaktor for osteoporose. Flere faktorer øger risikoen for osteoporose udvikling. Disse faktorer omfatter:\nLav calcium indtag\nStarten af osteoporose er gradvis\nStarten af osteoporose er gradvis. Både mænd og kvinder begynder at miste knogletæthed omkring en alder af 35. Osteoporose er undertiden omtalt som "tavse sygdom", fordi smerterne ikke mærkes før en aktuel knoglefraktur forekommer.\nMere end 55% af alle europæere over 50 år har lav knogletæthed\nMere end 55% af alle europæere over 50 år har lav knogletæthed. Denne faktor kombineret med det stigende antal seniorer i Europa har ført til øget osteoporose bevidsthed. Maj bliver fejret som National Osteoporosis Awareness and Prevention Month.\nDa osteoporose er kendt som "den tavse sygdom"\nDa osteoporose er kendt som "den tavse sygdom", bliver det endnu mere vigtigt at deltage aktivt i aktiviteter, der kan sænke din risiko for at udvikle tilstanden. Der er mange måder at sænke risikoen for osteoporose udvikling, herunder medicin og livsstilsændringer. Du bør altid diskutere eventuelle behandlingsskemaer ændringer med din læge. Din læge vil være i stand til at vurdere dine individuelle behov og anbefale en plan, der er rigtigt for dig.\nDer er flere medikamenter\nDer er flere medikamenter, at din læge kan anbefale eller foreskrive at reducere risikoen for knogleskørhed udvikling. Nogle medikamenter handle for at øge knoglestyrken og stoppe knogletab, mens andre øger knogledannelse. Din sygehistorie, herunder eventuelle tidligere knoglebrud, vil blive taget i betragtning, inden man afgiver anbefalinger. Du bør altid tage medicin som anvist af din læge for at sikre deres effektivitet og forebygge relaterede komplikationer.\nStarten af osteoporose er gradvis. Plan for regelmæssige lægeundersøgelser.\nBiophosphates kan ordineres til at mindske risikoen for hoften, rygsøjlen, og håndled frakturer hos postmenopausale kvinder. Almindeligt ordineret biophosphates omfatter Fosamax og Optinate.\nSelektive østrogenreceptormodulatorer (SERM) kan ordineres til at reducere risikoen for frakturer hos postmenopausale kvinder. Evista er et almindeligt ordineret SERM.\nKosttilskud, herunder D-vitamin og calcium kan ordineres til at hjælpe med at opbygge og vedligeholde knogletæthed. Din læge vil være i stand til at anbefale den nødvendige dosis og hyppigheden af disse stoffer.\nYderligere medicinering terapier er også tilgængelige, selv om de ikke er almindeligt anvendt på dette tidspunkt.\nLivsstilsændringer kan være indiceret ved osteoporose forebyggelse\nLivsstilsændringer kan være indiceret ved osteoporose forebyggelse. Ændring af dine daglige vaner kan være vanskeligt. Det er vigtigt at have et support system på plads.\nPlan for regelmæssige lægeundersøgelser. Du skal modtage regelmæssige screeninger for at bestemme mål og regimen effektivitet. Du skal være ærlig med din læge om eventuelle smerter eller skader, du kan opleve. Dette vil sikre, at den bedste behandlingsplan indgives.\nAt træne regelmæssigt. Niveauet for motion du skal deltage i, vil blive bestemt af en individuel vurdering. Vægtbærende øvelser, herunder jogging, dans og walking er gode måder at øge knogle sundhed. Du ønsker måske at overveje at deltage en øvelse klasse. Dette kan øge din vilje til at deltage og vil give dig en chance for at blive overvåget af instruktør.\nStop rygning. Rygning cigaretter fører til nedsat knoglemasse og østrogenniveau. Rygning forøger også indtræden af osteoporose hos kvinder.\nSpis en sund kost. Selvom du kan tage kosttilskud for at hjælpe med din osteoporose forebyggelsesindsatsen, er det stadig vigtigt at spise fødevarer rige på calcium og vitamin D. Nogle diætister anbefaler at tilføje mælkepulver til fødevarer for at øge indtagelsen. Du bør diskutere din kost med din læge eller diætist til at afgøre, hvilke alternativer er rigtige for dig.\nOsteoporose påvirker mere end 10 millioner europæere\nOsteoporose påvirker mere end 10 millioner europæere. Det er vigtigt at være opmærksom på truslen, og tage skridt til at reducere din risiko for knogleskørhed. Du bør drøfte eventuelle symptomer eller problemer med din læge.\nKontakt din læge, før du begynder enhver forebyggelse eller behandling regime.\nDiskuter medicin eller livsstil regime med din læge først.\nSøge støtte fra familiemedlemmer og venner til at øge dine chancer for succes.


’Tung tids tale’ - anmeldelse: Norske Olaug Nilssen skriver klart og stærkt om at være forælder til et autistisk barn | Information\nTidligt i norske Olaug Nilssens roman Tung tids tale skildres et natligt scenarie, som mange forældre med små børn sikkert kender til.\nFortælleren, som hedder Olaug, vækkes af barnets lyde klokken 3:32. Og igen klokken 5:08, hvor barnet er oppe, og der skal skiftes ble.\nNår hun et øjeblik vender sig bort for at finde rent tøj frem, er han ude ad døren og løber ned ad gangen. Men der er ikke, som man umiddelbart kunne tro, tale om et barn i vuggestue- eller børnehavealderen.\nBarnet er Olaugs niårige søn Daniel, som har en autismediagnose, og før hun har nået at indhente ham, er han gået i kummefryseren i bryggerset og er i gang med at åbne bøtterne med is.\nTung tids tale tager udgangspunkt i forfatterens egne erfaringer som forælder til et autistisk barn. I korte tekster skildres hverdagens mange udfordringer, ikke kun i forhold til Daniels særlige behov, men også morens daglige kamp mod et hjælpesystem med lange ventelister, følelsesmæssigt udfordrende udredninger og afslag på ansøgninger om aflastning og økonomisk støtte.\nFormen kan minde om norske Monica Isakstuens romaner om tabubelagt raseri og afmagt i moderskabet; ofte er der humor i de absurde situationer.\nUdover Daniel tæller Olaugs familie hendes mand og Daniels to mindre brødre, men det er moren og den ældste søn, som romanen kredser om.\n’Tung tids tale’. Olaug Nilssen.\nDe præsenteres sådan her på første side: »Du hedder Daniel. Du er en stærk dreng på ni år. Jeg hedder Olaug. Jeg er en stor kvinde på snart fyrre.«\nDen direkte henvendelse spejler Olaugs daglige forsøg på at skabe kontakt til sin søn. Ved første læsning af romanen kan man forestille sig en stærk dreng på ni år – energisk og glad og fuld af livsmod – og en stor kvinde på 40; en frodig og tryg morkrop.\nEfter at have læst romanen er det svært ikke at læse disse indledende sætninger på en anden måde. Daniel er med sine ni år begyndt at blive fysisk stærk. Moren er stadig større end ham, og når han bider hende i ansigtet, slår med knyttet hånd og sparker, kan hun forsvare sig.\nSpørgsmålet ligger som en sorg under hele romanen: Hvad sker der, når Daniel bliver for stærk for sine forældre; når de ikke længere kan være alene med ham?\nDaniels finurlige verden\nSom lille lå Daniel langt foran andre i udviklingen, han talte i grammatisk korrekte sætninger og havde et stort ordforråd. Fra og med treårsalderen begyndte sproget at forsvinde.\nNu vifter han med armene, når han er glad, bliver voldelig, når han er frustreret. Olaug tager ham med på køreture med musikken skruet højt op og med ud i skoven, hvor han kan løbe energien af sig, så han ikke raserer huset.\nHun kan ikke sætte friske blomster på bordet, for han spiser dem og bliver forgiftet. Han spiser jord og shampoo og cigaretskodder. I en stærk scene går naboen forbi deres hus og ser direkte ind gennem det gardinløse vindue, hvor Olaug sidder ved køkkenbordet.\nNilssen behøver ikke at skrive det, for at læseren skal forstå det: Der er ingen gardiner i familiens hjem, for dem vil Daniel med det samme rive ned.\nPå en af deres køreture opstår et mærkværdigt og rørende øjeblik, et eksempel på Daniels finurlige verden: »Der er billedet af mor, sagde du fra bagsædet. Hvor er mor? svarede jeg fra forsædet. Du brugte lang tid på at formulere dig, fordi dit sprog var i færd med at gå i opløsning, eller fordi du ledte efter en poetisk linje: på bilens øre.«\nRomanen handler om det forhold mellem pligt og ubetinget kærlighed, som man også kan læse om hos Isakstuen; i Tung tids tale bliver alting forstærket. Da Olaug vil undersøge, om hun kan søge lønnet orlov til pasning af syge pårørende, får hun at vide, at den ordning først og fremmest er for voksne børn, som tager sig af deres forældre.\nHvis hun skal gøre brug af ordningen, vil en række andre hjælpeforanstaltninger blive trukket tilbage. »Vi trækker også forældrenes forsørgelsespligt for egne børn fra,« lyder det.\nNår Olaug og familien møder modstand i de systemer, som skal hjælpe dem, skyldes det først og fremmest én ting: De ønsker ikke, at sønnen skal have diagnosen psykisk udviklingshæmmet, og uden den rette kategorisering er det svært at få bevilget støtte.\nDet er et fuldtidsjob at være mor til et barn som Daniel. Olaug lærer efterhånden at håndtere sin vrede; i stedet for at rette den mod barnet eller sig selv bruger hun energien til at skrive ansøgninger til det offentlige – og, kan man forestille sig, romanen.\nOlaug er klar over, at hun er ressourcestærk, hun er god til at formulere sig og kender det officielle sprog, som systemet efterspørger. Sådan er det ikke for alle.\nTung tids tale bidrog til at starte en samtale om omsorg for børn med handicap i Norge, hvor Olaug Nilssen er en tydelig stemme i den offentlige debat.\nRomanen er også en meget fin kærlighedserklæring fra Olaug til hendes søn, som man ikke glemmer lige med det samme.\n’Tung tids tale’. Olaug Nilssen. Oversat af Karen Fastrup. Turbine. 162 sider, 199,95 kroner.


Styrelse har konstateret 15 ulveangreb i år\nI cirka hver fjerde mistanke for ulveangreb i 2017, er det en ulv, der står bag. Det oplyser miljø- og fødevareministeren i et skriftligt svar i Folketinget.\nI 2017 har Naturstyrelsen ulvekonsulenter været på 64 besigtigelser ved mistanke om ulveangreb på husdyr. Ud fra DNA-analyser er det i 15 af de besigtigelser konkluderet, at det er en ulv, der står bag. Det oplyser miljø- og fødevareminister Esben Lunde Larsen (V) i et skrifligt svar i Folketinget til SF’s Trine Torp.\nDet er altså under hver fjerde besigtigelse ved en mistanke om ulveangreb, at det er konkluderet, at det faktisk er en ulv, der står bag.\nSF’eren har spurgt ministeren om, der er grund til bekymring over omfanget af får og lam, der er dræbt af ulovligt løsgående hunde. Ministeren, der har fået Miljøstyrelsen til at svare for ham, oplyser, at hunde står bag fire af de 64 angreb på husdyr, hvor Naturstyrelsen har været ude for at tage en DNA-analyse. Tallet for hundeangreb kan dog være større, da Naturstyrelsen kun har undersøgt de tilfælde, hvor der har været mistanke for ulveangreb, lyder det i ministersvaret.\nI de resterende 45 tilfælde, hvor det ikke er hunde eller ulve, der står bag, så er det konkluderet, at husdyrene er nedlagt af andre dyr (for eksempel ræve eller ravne) eller ikke er dræbte, men eksempelvis dødfødte.


Grusomme beretninger udstiller forbrydelser mod civile ukrainere | Information\nEn far sørger over sin dræbte søn i Lysytjansk i det østlige Ukraine.\nFem dage inde i krigen var en russisk delingschef og hans enhed ankommet til Motyzjyn, der ligger lige ved den hovedvej, som forbinder det vestlige Ukraine med Kyiv. De skjulte deres kampvogne og artilleri mellem træerne, gravede ræveudgange og tog kontrol over de nærmeste beboelseshuse. Et af dem blev hovedkvarter for officererne, et anden blev base for fængsling, tortur og mord på civile.\nDelingschefen – 33-årige Oleg Krikunov – var bedre kendt blandt sine soldater og blandt ofrene under sit øgenavn Kaluga. De uhyrligheder, han angiveligt begik og lod foregå i løbet af mere end en måned i en lille landsby i Ukraine er blevet registreret af de ukrainske politimyndigheder, som efterforsker forbrydelser begået af de russsiske tropper – og de har placeret Kaluga højt på deres liste over eftersøgte soldater.\n24. juni, 2022 - 08:34\n"Tilsammen viser det et billede af, hvordan volden og overgrebene har været\nen integreret del af den russiske kampagne fra krigens allerførste dage."\nHvis ovenstående udsagn er korrekt, så rejser det spørgsmålet,\nhvad i alverden Putin dog har troet at kunne opnå med terror imod\nden ukrainske befolkning - en terror som altså rækker ud over missil-\nog artilleri-bombardementer af hvilken som helst by og landsby i Ukraine.\nPeter Beck-Lauritzen, Rolf Andersen, Herdis Weins, Viggo Okholm, Susanne Kaspersen, René Arestrup, Willy Johannsen, Peter Hansen og Kim Morten Nissen anbefalede denne kommentar\n24. juni, 2022 - 10:55\nPutin er fuldstændig ligeglad med befolkningen i de angrebne og besatte områder, han er også ligeglad med sine egne folk, soldaterne, det er kynisme i højeste potens. Det drejer sig om magt og lebensraum, altså selve indlemmelse af selve territoriet, det har han også antydet og sagt ved diverse taler og statemens nu efterhånden, han vil gerne være en ny Peter den store som gjorde Rusland stort, ikke rigt, men bare stort på areal.\nOvergrebne, voldtægterne, torturen osv. af civile er desuden med til at fordrive ukrainerne fra de områder som snart vil blive indlemmet i Stor Rusland såfremt de får held med at holde områderne.\nJo færre folk der er i de områder jo mindre modstand, det må være strategien logikken når man fare så brutalt frem og også ødelægger hvert et hjem på vejen.\nVi taler om etnisk udrensning og folkemord anno 2022 og spørgsmålet er om vi i den frie verdens kan blive ved med bare at kigge ind på det, der vil komme en historieskrivning efterfølgende og jeg er bange for at den langt hen af vejen vil sige at den frie verden var for langsom til at støtte og at det kostede dyrt, men det er naturligvis ikke for sent, lad os håbe historiskrivningen blive mere positiv set fra den frie verdens vinkel.\nChrista Una Ryholt, Klaus Ankerstjerne Eriksen, Lillian Larsen, Eva Schwanenflügel, Peter Beck-Lauritzen, Alexander Zwisler, Rolf Andersen, Joen Elmbak, Herdis Weins, René Arestrup, Marianne Nielsen og Willy Johannsen anbefalede denne kommentar\n24. juni, 2022 - 11:24\nNu har jeg dagligt siden 24.02 brugt to-tre eller flere timer på at finde det, jeg har haft mulighed for at finde om krigen. Ikke mindst de russiske soldaters aflyttede telefonsamtaler.\nAllerede for et par måneder siden hørte jeg dem beskrive tortur, som langt overgår det, som bliver omtalt i artiklen. Det var så uhyrligt og ækelt, at jeg forsøgte at glemme det, for ikke at bevare det mentalt i min erindring, om du forstår, hvad jeg mener.\nDe værste tilfælde blev udøvet af FSB folk, som soldaterne i de aflyttede samtaler var håndlangere for.\nHvis man hører, hvad den hårde kerne omkring Putin siger, så er det jo præcis det, der er tanken og meningen. Ukraine fortjener efter deres mening ikke at eksistere, og alle ukrainere er efter deres mening nazister, og ingen behandling af dem kan være grusom og brutal nok.\nDe siger ikke, at ukrainerne skal udryddes, men det er tydeligvis det, der er deres tanke, så Ukraine kan blive en form for tabula rasa, hvor de ægte russere i Putins og hans tilhængeres ånd og sind, kan slå sig ned og starte det samfund, som de ønsker sig.\nVi kan lige så godt se i øjnene, at de tanker, kan vi ikke gøre noget ved.\nDe er blevet fast etableret tankegods i Putins kredse.\nDet eneste vi kan gøre er at hjælpe med til, at de tanker ikke kan og ikke blive realiseret. Den eneste måde at hindre det på, er ved at hjælpe og støtte Ukraine i dets kamp for overlevelse.\nDet bliver et meget langt og meget hårdt træk.\nIsær for ukrainerne.\nOle Svendsen, Christa Una Ryholt, Kim Houmøller, Lillian Larsen, Eva Schwanenflügel, Christian de Thurah, Peter Beck-Lauritzen, Danny Hedegaard, Rolf Andersen, Herdis Weins, Susanne Kaspersen, René Arestrup, Marianne Nielsen og Peter Hansen anbefalede denne kommentar\n24. juni, 2022 - 12:36\nDen systematiske vold fra de russiske tropper skyldes i vist omfang, at det russiske militær er et utroligt voldeligt og brutalt sted for de unge rekrutter at komme ind i. Virkelig modbydeligt. Jeg læste et sted, at der årligt dør omkring 60 unge soldater derinde - i fredstid altså. Så hvad er det for en slags soldater, der kommer ud derfra? Præcis sådan nogle som artiklen beskriver.\nDer er ingen undskyldninger overhovedet for dette, men vi bør da også se på det ukrainske militær. Er de bedre? Indtil 24 feb. kunne vi læse i medierne, at omkring 14000 er blevet dræbt i Donbas-regionen, hvor der har været krigslignende tilstande siden 2014. Det er i vidt omfang ukrainske borgere som er dræbt af ukrainsk militær. Putin kaldte det folkemord. Det tror jeg overhovedet ikke på men er overbevist om, at der er sket overgreb. Igen: aboslut ingen undskyldning for den russiske invasion.\n24. juni, 2022 - 12:38\nDet bizarre - og paradoksale - er, at Putin, i hans generelt forvrøvlede forsvar for invasionen, har kaldt ukrainerne et broderfolk og Ukraine for en pseudostat, som reelt er russisk og som nu, desværre, er ledet af en flok nazister (...). Ukrainsk er blot en lidt besynderlig russisk dialekt og alle ukrainere drømmer om at blive forenet i det storslaviske imperium under ledelse af zar Putin.\nSå derfor er vi nødt til at dræbe dem i flæng...\nLillian Larsen, Eva Schwanenflügel, Torben Lindegaard og Herdis Weins anbefalede denne kommentar\n24. juni, 2022 - 12:40\nder skulle stå "i vidt omfang" i første lilnie.\n25. juni, 2022 - 11:41\nDe 14.000 dræbte du hentyder til er i årerne fra 2014 til 2022, dvs. det hovedsagligt er tab pga. Russernes angreb på Donbas i 2014, og bombadementerne sidenhen ind over "grænsen" i mellem det besatte området og resten af Ukraine.\nRusserne/"separatisterne" har dagligt provokeret ved at skyde ind over "grænsen" og også her gå efter civile som vi nu ved er en bevidst strategi. Omvendt har Ukrainerne jo ikke kunnet gøre det samme i samme omfang, da det jo er deres egne folk, ukrainere på den anden side, de så vil ramme og det har de klart nok ikke været interesseret i.\nSå igen, lad være med at købe den russiske propaganda, den holder ikke, hvis Rusland ikke var gået ind i Ukraine i 2014 og igen her 2022, så var ingen døde pga. krig i Ukraine, Rusland er og bliver den ansvarlige, ingen andre!\nTorben Lindegaard, Lasse Schmidt og Maia Aarskov anbefalede denne kommentar\n25. juni, 2022 - 15:51\nTak for at rette henriks vildfarelse. Tallet 14.000 er et af de mest misbrugte tal af den russiske propaganda-maskine - og alt for mange falder i fælden.\n25. juni, 2022 - 22:51\nSå det er russere fra Rusland og ikke russisktalende ukrainere, der har angrebet Østukraine i 2014-22? Og det er dem alene, der har dræbt folk? Den har jeg ikke hørt før. Kilde?\n26. juni, 2022 - 00:46\nDu kan søge under "Nolan Peterson Ukraine". Han har skrevet bunkevis af velinformerede artikler om konflikten i Østukraine siden 2014, baseret på hans egne oplevelser på stedet, sommetider også med videoillustration. Dernæst er der mange gode artikler om emnet siden 2014 i de seriøse tyske aviser Die Zeit, Die Welt, Süddeutsche Zeitung og Frankfurter Algemeine Zeitung, m.fl.\nNår et oprør rinder ud, tynder det som som regel ud i våbenmængden, fordi man løber tør for ammunition. Men i Østukraine i august 2014 skete der det paradoksale, at jo mindre land, separatisterne kontrollerede, jo tungere blev deres våben. De begyndte f.eks. at skyde med uraganmissiler, der er er flere meter lange og vejer hundredvis af kilo. Til spørgsmålet om, hvor de mon pludselig havde fået de missiler fra, lød forklaringen, at de havde erobret gamle ukrainske våbenlagre. Videooptagelser, der indrykkende tanks med retning fra Rusland, blev slået hen som overfortolkninger og falsknerier.\nMen egentlig begyndte det den 17. juli 2014. Præcis samme dag som MH17-passagerflyet blev skudt ned, viste videooptagelser, at der for første gang blev skudt med artilleri over grænsen fra Rusland til Ukraine. Optagelsernes ægthed blev sidenhen bekræftet.\nI januar 1991 havde sovjetiske specialstyrker (OMON) forgæves angrebet det selvstændighedsstræbende Letland, jf. link.\nSpecialstyrkerne blev ledet af en etnisk russer ved navn Vladimir Antyufeyev. Han blev i sommeren 2014 gjort til den faktiske leder af separatisterne i Østukraine, jf. link.\nDet er den slags folk vi har med at gøre, i 2014 og stadigvæk.\nChrista Una Ryholt, René Arestrup og Torben Lindegaard anbefalede denne kommentar


Hverdagen – Mejsereden\nEn typisk dag i Mejsereden ser sådan her ud.\nGuldkorn fra Mejsereden\nMogens spiller fodbold med Theodor og Jens Otto. Theodor spørger Mogens om han så fodbold i fjernsynet i går. Mogens: “nej, var der fodbold i fjernsynet” Theodor: “ja”. Mogens: “hvem spillede?” Theodor: “Bornholm og Frankrig”. Mogens: “hvem vandt så?” Theodor: “Frankrig vandt 2-1” Jens Otto: “det tror jeg ikke på – de spiller da ikke fodbold i Frankrig, de kører kun cykelløb”


Verdens investorer vakler mellem aktier og obligationer\nVerdens investorer vakler mellem aktier og obligationer\nAndelen af usikre investorer ligger på et usædvanlig højt niveau. Den næste større bevægelse på de finansielle markeder kan meget vel blive bestemt af, hvor netop de usikre investorer søger hen. Vil den ekspansive pengepolitik få investorerne til at søge mod risikofyldte aktiver? Eller vil investorerne søge sikkerheden i statsobligationer?\nDe globale aktiemarkeder ramte et nyt højdepunkt i sidste uge. Normalt vil en sådan begivenhed gå hånd i hånd med stigende renter, afspejlende mere optimistiske vækstforventninger også på obligationsmarkedet. Men i stedet er de lange renter dykket markant ikke mindst i eurozonen og de tyske renter nærmer sig lavpunktet fra sommeren 2012. Hvad skyldes denne divergens? Ved det ene marked noget det andet ikke ved, eller er der en anden forklaring? Vi hælder til det sidste.\nLave renter – et varsel om hårde eller bedre tider?\nMan kunne her gå ind i en diskussion om, at det ene marked er forud det andet, og er det tilfældet vil kurserne afsløre vinderen senere på året. Pessimisterne ville sige at obligationsmarkedet mere korrekt tager pulsen på den globale økonomi, og at de lave renter varsler lavvækst og deflation. Optimisterne kunne hævde, at obligationsmarkedet også denne gang er forkert på den, som i sommeren 2012 og i foråret 2013, hvor lave renter varslede markant bedre tider på aktiemarkedet – ikke det modsatte. Men tager man i stedet de to markeders budskab for pålydende, bliver forklaringen mere nuanceret.\nDer er stigende forventninger til, at den lave inflation i eurozonen ultimativt får Den europæiske centralbank (ECB) til at iværksætte et stort program for køb af obligationer i løbet af året (QE), med henblik på at stimulere inflation og vækst. Da det samme skete i USA var det også med til at presse obligationsrenterne ned. For hvem har lyst til at sælge statsobligationer i en situation hvor centralbanken muligvis står overfor at sætte et stort opkøbsprogram i søen? En af de vigtigste grundregler for investorer er ikke at lægge arm med Den amerikanske centralbank (Fed). I USA bruges udtrykket ”don’t fight the Fed”. Nu har investorerne i Europa fundet ud af, at den samme leveregel gælder i forhold til ECB: ”Don’t fight Draghi”. Der er med andre ord tale om en rationel reaktion fra obligationsinvestorerne, og de rentefald, vi har set de seneste uger, afspejler at investorer regner forventningerne om QE fra ECB ind i deres investeringer.\nDraghi ønsker at kopiere den amerikanske succes\nI forhold til aktiemarkedet, må man stille sig selv det spørgsmål om QE i Europa, eller brug af lignende instrumenter, gør deflation og lavvækst mere eller mindre sandsynlig? Vi hælder til det sidste. I USA har opkøbsprogrammerne været med til at sænke renterne og derigennem stimulere økonomien. Historisk lave renter har sænket husholdningernes renteudgifter til det laveste i nyere tid, og dermed skabt et grundlag for at husholdningerne både har kunnet servicere og nedbringe gælden og øge forbruget. De lande der er kommet bedst igennem finanskrisen, er generelt de lande, som har været i stand til at producere lave renter, herunder eksempelvis USA, UK og Tyskland.\nDer er dog en anden vigtig lektie af de amerikanske opkøbsprogrammer: Effekten på rentemarkederne har toppet når programmet er sat i søen. Så forventningens glæde har typisk været den største på rentemarkederne, og obligationsrenterne har efterfølgende enten fastholdt niveauet eller er begyndt gradvist at bevæge sig op. Det hænger sammen med, at opkøbsprogrammerne har stimuleret økonomien og ikke mindst appetitten på risiko på de finansielle markeder, herunder køb af kreditobligationer og aktier. Så QE fra ECB kan betyde at den nuværende styrke på obligationsmarkedet gradvis vil afløses af styrke på aktiemarkedet.\nRetningsløst marked med mange usikre investorer\nSer man på afkast i år på aktierne i forhold til obligationer, har der ikke været nogen klar trend – bortset fra at obligationerne er et mulehår foran. Skuffende væksttal fra USA og Europa i første kvartal på den ene side og lempelig pengepolitik fra centralbankerne på den anden, har gjort investorerne usikre. Blandt de private investorer i USA er der den højeste usikkerhed i mere end 10 år. Andelen af neutrale (usikre) investorer i det amerikanske survey AAII for private investorer er på 42 pct., hvilket er det højeste siden foråret 2003 umiddelbart før Irak krigen – i dag spøger Ukraine i kulissen uden sammenligning i øvrigt.\nDet er et markant skifte i forhold til årsskiftet, hvor antallet af bulls (optimister) var på det højeste i godt et år. Historisk har aktiemarkedet klaret sig godt i de følgende 3-12 måneder, når så mange investorer har været neutrale/usikre. Det hænger sammen med, at der potentielt er mange investorer, der kan omvendes – og gå fra sidelinjen og ind på banen. Forud er typisk gået begivenheder, som har været med til at gøre investorerne mere usikre.\nIngen centralbanker har travlt – heller ikke de succesfulde\nDet kan endnu en gang vise sig udslagsgivende, at ingen centralbanker – heller ikke dem der har haft succes med QE - har travlt med at stramme pengepolitikken. I Storbritannien, hvor væksten er tilbage på 3 pct., inflationen ligger omkring 2 pct. og arbejdsløsheden er faldet under det oprindelige 7 pct. målsætning, har centralbanken i denne uge signaleret, at økonomien først for nylig er begyndt rejsen mod en normalisering. I USA har chefen for Fed, Janet Yellen, signaleret, at den første renteforhøjelse kommer i 2015 eller 2016. På bundlinjen ligger der rentestigninger i den fjerne horisont, men de vil komme langsomt og tøvende. Ingen har lyst til at tage det første skridt og sende en invitation til markederne om en højere valutakurs.\nHvad kan iøvrigt reducere den høje andel af usikre investorer? Store aktietilbagekøb, virksomhedsopkøb og fusioner, lave realrenter, ekspansiv pengepolitik og en overvejende positiv nyhedsstrøm fra USA efter vinteren. Vi hælder til at usikkerhed gradvist aftager hen over sommeren, og at det vil påvirke risikofyldte aktiver positivt.\nHvad kan gøre de usikre investorer pessimistiske?\nSæsonmæssigt er de seks måneder fra maj til oktober, som vi har bevæget os ind i, det svageste halvår på aktiemarkedet. Uroen i Ukraine kan, hvis den spreder sig, påvirke aktiemarkederne negativt. Indtil nu har afsmitningen dog været beskeden. Mens det russiske aktiemarked har været blandt de dårligste i verden i år, har Europa været den bedste aktieregion foran USA, emerging markets og Japan.\nDertil kommer vækstopbremsningen i Kina samt den amerikanske centralbanks gradvise normalisering af pengepolitikken. Navnlig en uventet og hurtigere stramning af den amerikanske pengepolitik kan skabe nervøsitet i aktiemarkedet. Men indtil videre peger udviklingen på, at de store centralbanker i den vestlige verden ikke har travlt.


Hvad du ønsker… |\nHelt i trit med mit forrige indlæg går jeg lidt mere i selvsving over sujet ” forkælelse. I mit univers er selvforkælelse lidt mere end gode oplevelser, afslapning og interesser, der kan fylde ens dag nu. Det bliver især tydeligt for mig nu, hvor vi går den søde juletid i møde.\nVi kigger efter inspiration og laver lister – og glæder os over, hvordan vi kan forkæle dem, vi holder af. For nu, hvor vi går i gave-mode ender forkælelse jo ret ofte i materielle goder. Så kan folk råbe højt om, at materielle goder er som at tisse i bukserne – de varmer i starten men bliver ret hurtigt glemt og ubetydelige. Eller hvad?\nJeg elsker den her tid – og har faktisk været i gang med julegaveforberedelserne i et stykke tid nu. Børnenes gaver er stort set i hus.\nJeg blev så forleden dag spurgt til mine julegaveønsker. Det gav mig lige nogle hovedbrud – for hvad ønsker jeg mig egentlig?\nHer var det, at mine tanker igen fik mig over i overvejelserne om forkælelse – for jeg mangler jo ikke noget?\nDet hele er blot ønsker om ekstra lækkerness – selvforkælelse i indpakning.\nMin liste er fyldt med “det ekstra”, jeg ville elske at krydre min hverdag med, men nok egentlig ikke har brug for. Ikke desto mindre ting jeg sætter stor pris på.\nHer er et lille udpluk med ekstraordinært kræs, jeg vil elske at krydre min hverdag med.\n1# Københavnerstolen fra Københavns Møbelsnedkeri. Jeg har en forkærlighed for dansk design og har fået øje for Københavns møbelsnedkeri, som fremstiller lækkert, stilrent og enkelt design i topklasse. Henrik har fået en Københavnerstol i 40 års fødselsdag, og den passer perfekt ind i vores brogede samling af moderne design og arvegods. Jeg ønsker en ekstra – den bør ikke stå alene med al sin enkelthed og klasse.\n2# Støvletter fra Angulus. Jeg er langt fra færdig med herredetaljerne. Sko kan man aldrig får for mange af.\n3# Strikkjole fra Acne. Super lækker strik i mohair og uld – vintervams, når det er bedst. Den kunne jeg nemt bo i hele vinteren.\n4# Objektiv Canon EF 35 mm – så jeg kan lege yderligere med mit kamera. Objektivet her er et vidvinkeltobjektiv – stadig med en mindre fokuseringsafstand, så jeg kan komme helt tæt på emnet og få f.eks. en god baggrundssløring.\n5# Adnet mirror med læderophæng – jeg er blevet så begejstret for spejlet, der får mig til at mindes en svunden tid. Det smukke og specielle spejl er designet for GUBI.\n6# Produkter fra Trilogy – økologisk plejeprodukter. Jeg har en sart hud og kan ikke vælge og vrage mellem det store udbud i skønhedspleje. Nu har jeg endelig fundet mit rette match! Trilogi er 100 % økologisk og kan heldigvis købes til fornuftige priser. Min favorit er helt klart Hybenkerne Olien, som man kan bruge til både krop og ansigt. Den går i dybden uden at fedte og er blid for “krævende og møgforkælede hudtyper som min”. Organic Trilogy Eye Contour Cream – er det lille ekstra, der gør den store forskel. Tro mig – jeg har prøvet den – den afhjælper virkelig de trætte og hævede øjne.\nThis entry was posted in Gaver, Jeg anbefaler, Jeg ønsker mig, Jul. Bookmark the permalink.\nTrilogy – Give away →\n5 thoughts on “Hvad du ønsker…”\nDet er nogle gode ting. jeg kunne godt ønske mig stolen og spejlet også. Og det der olie lyder virkelig lækkert! jeg ønsker mig en kvali-juicer og en mælkeskummer. det er slet ikke så dyre gaver, men jeg ville virkelig elske at have dem\nJeg får slet slet ikke så dyre julegaver – det er det yderligere kræs, når man nu ikke mangler noget. En mælkeskummer er uundværlig! Det bliver du glad for! En kvali-juicer er vel en juicepresser? Gode ønsker. Egentlig ville jeg bare, at ungerne er glade, så er jeg glad!\n17. november 2013 at 17:29\nSelvforkælelse er et must for ethvert menneske, at søge at fornægte det igennem udsagn som, “materielle\ngoder er ligesom at tisse i bukserne i frostvejr,” er for mig helt meningsløse Christina. Selvforkælelse er et menneskeligt behov på linie med føde og søvn, det er med til at udvikle os som mennesker, det får os til at sætte nye mål for, hvad vi kunne tænke os at omgive os med i hverdagen. Det der er vigtigt i den forbindelse, er så at værdsætte de ting vi får/erhverver os, så vi ikke bliver negative over det vi ikke lige nu er i besiddelse af. Envidere er det, at vi ønsker os noget, et bevis for at vi tager vores liv/hverdag seriøs, vi vil noget med vores liv ikke mindst ekspansivt. Ligegyldighed er kærlighedens værste fjende, det er ikke ligegyldigt at vi interesserer os for ekspansion af enhver art, både i materielle goder, eller oplevelser af enhver art, det kvæler ligegyldigheden i hverdagen.\nDejlige ønsker du har her, håber at nogle af dem bliver dig til del.\nDet er da gode gaveønsker. Selvforkælelser er mange ting og lidt af hvert skal vi vel have dækket ind.\njeg ønsker bare at min datter bliver rask, hvis nogen kan tage hendes leukæmi og alle bivirkningerne væk.\nHelene Vedel Nielsen says:\n12. januar 2014 at 19:36\nHej 🙂 ved du tilfældigvis hvad københavnerstolen koster?


Online tekster - Taleskriver Trine Bitsch\nMangler du hjælp til at gøre din webshop eller forretning mere synlig på nettet, skal du vælge mig som samarbejdspartner. Jeg har specialiseret mig i at skrive SEO-tekster, advertorials og native ads, der alle har til formål at gøre virksomheder mere synlige på nettet.\nJeg har arbejdet professionelt med sociale medier igennem flere år, så derfor ved jeg, hvor afgørende rubrikken er for, om en artikel får et videre liv på de sociale medier.\nJeg sørger altid for at rubrikkerne enten skaber nysgerrighed, guider eller appellerer til modtagernes følelser, så indholdet virker vedkommende. Jeg har styr på alt fra argumentation til nyhedskriterier og gør altid meget ud af at dosere appelformerne, så det virker troværdigt i det pågældende medie.\nSå søger du en professionel SEO-, advertorial- eller native ad-partner, er jeg altid til at fange på info@trinebitsch.dk eller 61 77 76 60.\n“Trine har forfattet en meget velskrevet og flot advertorial for spilfirmaet Mystery Makers. Jeg er virkelig glad for Trines arbejde og imponeret over, hvor god hun er til at indfange stemningen og levere en malende beskrivelse af vores koncept. Jeg kan varmt anbefale andre virksomheder at arbejde sammen med Trine.”\nVicedirektør Christian Irgens (Mystery Makers)\n“Trine har sørget for at lave nogle fantastiske SEO-artikler og advertorials for vores shop. Trine forstår virkelig at lave content til sociale medier. Hun er den helt rigtige kommunikationsekspert at hyre ind, hvis man vil være mere synlig på nettet.”\nDirektør Henrik Kloster (Satana.dk)